ΟΔΥΣΣΕΙΑ TV: ΕΤΣΙ "αμοίβει" η Ελλάς τους ήρωές της! Στέλνοντάς τους στο ΣΤΟΜΑ του ΛΥΚΟΥ! [Συγκλονιστική και ΑΠΙΣΤΕΥΤΗ ιστορία! ΝΑ ΤΗΝ ΜΑΘΟΥΝ ΟΛΟΙ οι Έλληνες!]\nΕΝΑ ΜΟΝΑΔΙΚΗΣ ΑΝΔΡΕΙΑΣ ΚΑΙ ΑΓΩΝΙΣΤΙΚΟΤΗΤΟΣ ΚΕΦΑΛΑΙΟ\n(ΜΕ ΠΡΩΤΑΓΩΝΙΣΤΗ ΤΟΝ ΜΑΧΗΤΙΚΟ ΠΛΩΤΑΡΧΗ ΕΛ.ΧΑΝΔΡΙΝΟ)\nΚΑΤΑ ΤΗΝ ΤΟΥΡΚΙΚΗ ΕΙΣΒΟΛΗ ΣΤΗΝ ΚΥΠΡΟ ΠΟΥ\nΑΠΟΣΙΩΠΑΤΑΙ 45 ΟΛΟΚΛΗΡΑ ΧΡΟΝΙΑ!\nΟΧΙ, ΔΕΝ ΤΟΥ ΑΦΙΕΡΩΣΑΝ ΟΥΤΕ\nΠΡΟΤΟΜΕΣ, ΟΥΤΕ ΒΡΑΒΕΙΑ.\nΑ Ν Τ Ι Θ Ε Τ Ω Σ...\n[ΔΙΗΓΕΙΤΑΙ Η ΧΗΡΑ ΤΟΥ ΗΔΗ ΜΑΚΑΡΙΤΟΥ\nΗΡΩΟΣ ΑΞΙΩΜΑΤΙΚΟΥ, ΤΙΣ\nΑΠΕΡΙΓΡΑΠΤΗΣ Ν Τ Ρ Ο Π Η Σ ΠΕΡΙΠΕΤΕΙΕΣ ΠΟΥ ΒΙΩΣΕ ΜΕΤΑ\nΤΗΝ ΕΠΙΣΤΡΟΦΗ ΤΟΥ ΗΡΩΟΣ ΣΥΖΥΓΟΥ ΤΗΣ ΣΤΗΝ\nΕΛΛΑΔΑ ΕΩΣ ΤΟΝ ΘΑΝΑΤΟ ΤΟΥ...]\nΤον Ιούλιο του 1974, το ρολόι της οικογενειακής μου ευτυχίας άρχισε να πηγαίνει πίσω από της 13 Ιουλίου 1974, ημέρα αποπλεύσεως του\nΑ/Γ. ΛΕΣΒΟΣ δια Αμμόχωστο Κύπρου, προς αντικατάσταση της ΕΛ.ΔΥ.Κ.\nεναντίον του Μακάριου.\nΆρχισα να ανησυχώ καθώς δεν μπορούσα να έχω επαφή με τον Άκη.\nΕκείνο όμως που με ανησυχούσε περισσότερο ήταν το ρολόι μου που εξακολουθούσε να πηγαίνει πίσω.\nΚάτι στο υποσυνείδητό μου με προειδοποιούσε ότι κινδυνεύει η οικογενειακή μου ευτυχία.\nΣτις 16 Ιουλίου 1974, ο κουμπάρος μου, που ήταν στο Γ.Ε.Ν. με ειδοποίησε ότι ο Άκης ήταν κοντά στη Ρόδο.\nΤην επόμενη μέρα ήμουν κάπως καλλίτερα, διότι έμαθα ότι στην Κύπρο είχαν ηρεμήσει και ότι το πλοίο έφευγε ξανά από την Ρόδο προς Αμμόχωστο.\nΑυτές ήταν οι τελευταίες μου πληροφορίες μέχρι τις 20 Ιουλίου 1974.\nΈμαθα από τα αδέλφια μου ότι στην Κύπρο γίνεται εισβολή από τους Τούρκους.\nΈπαθα κάτι σαν ηλεκτρική εκκένωση.\nΔεν μπορούσα να μάθω που βρισκόταν ο Άκης.\nΤο ρολόι πήγαινε πίσω ακόμη πιο αργά!\nΠροσπάθησα να φαίνομαι ήρεμη μπροστά στα παιδιά μου, ηλικίας 10 και 5 ετών, και στην μαμά μου που με κοιτούσε ανήσυχη, διότι μόλις προ ολίγου την είχε πάρει τηλέφωνο ο αδελφός μου ο Σωτήρης, Αξιωματικός του Στρατού και της είπε απλά ότι φεύγει.\nΟ άλλος αδελφός μου ο Βασίλης, Κυβερνήτης του Υ/Β. ΓΛΑΥΚΟΣ, ήξερα πως είχε φύγει προς Κύπρο.\nΈνιωθα την καρδιά μου να χτυπά δυνατά.\nΟ κόσμος έτρεχε στα καταστήματα και έκανε προμήθειες για πόλεμο.\nΕιδοποίησα την μητέρα του Άκη να έλθει να μείνει μαζί μας και το μόνο που έκανα από προμήθειες ήταν λίγα κουτιά γάλα για τα παιδιά.\nΈβγαινα στο μπαλκόνι κοιτώντας τον κόσμο που έτρεχε πανικόβλητος.\nΕπικοινώνησα τηλεφωνικώς με δύο συζύγους συναδέλφων του Άκη, του Ύπαρχου και του Β’ Μηχανικού, και προσπάθησα να τις ησυχάσω και τις διαβεβαίωσα ότι θα τηλεφωνούσα αμέσως μόλις είχα νέα.\nΟι ώρες περνούσαν δύσκολα.\nΈβλεπα τα παιδιά μου κάποια στιγμή να προσεύχονται στα εικονίσματα να γυρίσει ο μπαμπάς τους γρήγορα.\nΔεν καταλάβαιναν και καλά τι συνέβαινε στην πραγματικότητα, όμως οι γιαγιάδες τους δεν μπορούσαν να συγκρατήσουν τα δάκρυά τους.\nΣτην μητέρα μου έλειπαν τρία παιδιά, τα 2 στην Κύπρο, και στην πεθερά μου 1.\nΚαι στις δύσκολες αυτές ώρες το ρολόι μου συνέχιζε την προς τα πίσω πορεία του, κάνοντας έτσι την οικογενειακή μου ευτυχία να ταράσσεται συθέμελα.\nΟ κουμπάρος μου, στον θάλαμο επιχειρήσεων του Ναυτικού, δεν μπορούσε να με ενημερώσει.\nΤο μόνο που έκανα ήταν να ακούω ραδιόφωνο για κάποια πληροφορία.\nΔεν ήξερα αν θα γινόταν πόλεμος μεταξύ Ελλάδος – Τουρκίας, παρά μόνον ότι έκαναν γενική επιστράτευση.\nΕκείνο όμως που ήταν βέβαιο ήταν ότι ο Άκης βρισκόταν στην Κύπρο και ο αδελφός μου ο Βασίλης κάπου εκεί.\nΔεν μπορούσα να συντονίσω το μυαλό μου σε ένα σημείο διότι αστραπιαία πήγαινε πότε στον Άκη, πότε στον Βασίλη, πότε στα παιδιά.\nΠροσπάθησα να πειθαρχήσω τον εαυτό μου διότι η οικογένεια μου εκείνη την στιγμή, δύο παιδάκια και δύο ηλικιωμένες γυναίκες, στηριζόταν σε μένα.\nΞημέρωσε Κυριακή 21 Ιουλίου 1974 χωρίς να έχω κλείσει μάτι.\nΚοιτάζω το ρολόι μου που πήγαινε πίσω και μάλιστα είχε διαστήματα διακοπής.\nΦτάνουν στα αυτιά μου διάφορες σκόρπιες πληροφορίες, ότι Ελληνικά πλοία ήταν στην Κύπρο, ότι έγινε αεροναυμαχία, ότι βυθίστηκε ένα πλοίο και διάφορα άλλα τέτοια.\nΤο σπίτι μου ήταν βουτηγμένο στην δυστυχία.\nΚάποια ώρα το πρωί, ακούω βασικό πολιτικό στέλεχος της μεταπολιτεύσεως να κάνει μια δήλωση ότι ουδεμία Ελληνική νηοπομπή, ουδέν πολεμικό σκάφος ευρίσκεται στην Κύπρο.\nΤο ΛΕΣΒΟΣ ήταν εκεί, το ΓΛΑΥΚΟΣ ήταν εκεί.\nΓιατί έλεγαν ψέματα?\nΤι έγινε, άραγε βύθισαν το πλοίο?\nΛόγω της στρατιωτικής μου …θητείας, από την ημέρα που γεννήθηκα σε στρατιωτική οικογένεια, κατάλαβα ότι έπαιζαν κάποια παιχνίδια εις βάρος της Κύπρου, αφού όχι μόνο δεν έστελναν κάποια βοήθεια εκεί, αλλά άφησαν και το Α/Γ. ΛΕΣΒΟΣ στην μοίρα του.\nΔυστυχώς, το μυαλό μου πήγαινε στο χειρότερο.\nΓια το μόνο που μιλούσαν στα μέσα ενημερώσεως ήταν η άφιξη του Καραμανλή.\nΚαι τι με ένοιαζε εμένα!\nΕγώ ενδιαφερόμουν τι έγινε το πλοίο, το Α/Γ. ΛΕΣΒΟΣ, που ήταν ο Βασίλης και γιατί δεν έστελναν βοήθεια στην Κύπρο.\nΑυτή ήταν η Κυριακή 21 Ιουλίου 1974.\nΑυτές οι δύο μέρες που μου φάνηκαν αιώνες, νόμιζα τότε ότι θα ήταν οι χειρότερες της ζωής μου!\nΜιλούσα με τον συμπαντικό μου νου με τον Κύριο και τον παρακαλούσα να μην πάθει τίποτα ο Άκης μου και ο Βασίλης.\nΔεν γνώρισα πατέρα και μέχρι τα 17 μου χρόνια έκανα παρέα με τον Βασίλη και μετά γνώρισα τον Άκη που μου έδωσε τον κόσμο όλο.\nΉταν οι άνδρες της ζωής μου.\nΑλλά τι έγινε το ρολόι μου, σκέφτηκα και γύρισα να δω την ώρα, αλλά, δυστυχώς, αυτό συνέχιζε την πίσω πορεία του.\nΟι ώρες περνούσαν βασανιστικά αργά.\nΔεν νομίζω ότι μέχρι τότε είχα κλάψει τόσο πολύ όσο εκείνες τις δύο ημέρες που ήμουν ξάγρυπνη.\nΚάποια στιγμή, βυθισμένη στις σκέψεις μου, περίπου στις μία και μισή μετά τα μεσάνυχτα, χτυπάει το τηλέφωνο.\nΤρέχω σαν τρελή.\nΑκούω τον κουμπάρο μου και έναν άλλον συμμαθητή του και αδελφικό του φίλο να μου μιλούν και οι δύο μαζί από τον θάλαμο επιχειρήσεων, ότι ο Άκης ήταν καλά, ότι είχε δώσει σήμα και ήταν εκτός επιχειρήσεων και ότι την επομένη μέρα θα έκανε μια στάση στην Σητεία της Κρήτης.\nΤους ρώτησα γιατί, μήπως είχε χτυπήσει?\n« ΟΧΙ », μου απάντησαν.\nΤους ευχαρίστησα και ξύπνησα την μητέρα μου, την πεθερά μου και τα παιδιά μου για να τους πω ότι ο Άκης ήταν καλά.\nΔεν μπορώ να περιγράψω την χαρά μου αφού είχα μάθει ότι και ο Βασίλης ήταν κι αυτός καλά.\nΓύρισα χαρούμενη να κοιτάξω το ρολόι μου που συνέχιζε να πηγαίνει πίσω, αλλά αυτή την πιο αργά …δεν ήξερα γιατί.\nΤην επόμενη μέρα το πρωί, πήγα στο γραφείο μου στην Τράπεζα.\nΟι συνάδελφοί μου με πλησίασαν και με ρωτούσαν για τον Άκη.\nΈκλαιγα, γελούσα, αγωνιούσα και δεν ξέρω πόσα άλλα συναισθήματα κατέκλυζαν εκείνη την ημέρα το είναι μου.\nΏσπου έμαθα ότι ο Άκης θα έφθανε στην Αμφιάλη την επόμενη μέρα.\nΤην επόμενη μέρα το πρωί που ο Άκης θα έφθανε στην Αμφιάλη, εγώ είχα ήδη φύγει από το γραφείο μου και πήγαινα να τον συναντήσω.\nΆφησα το αυτοκίνητο κάπου στο Μπαλάσκα γιατί το μέρος εκεί ήταν γεμάτο άρματα μάχης έτοιμα να μεταφερθούν στην Κύπρο προς βοήθεια, αλλά δυστυχώς δεν πήγανε ποτέ εκεί.\nΉσαν αραδιασμένα στο δρόμο δεξιά και αριστερά, αφήνοντας ένα μικρό διάδρομο ανάμεσά τους.\nΈτρεχα– έτρεχα ασταμάτητα ακούγοντας τους φαντάρους να σφυρίζουν βλέποντάς με να τρέχω σαν τρελή ανάμεσά τους χωρίς όμως να τους βλέπω εγώ.\nΚαι κάποτε φτάνω μπροστά στο Α/Γ. ΛΕΣΒΟΣ.\nΔεν θυμάμαι πως χάθηκα στην αγκαλιά του Άκη.\nΕίχε αδυνατίσει, είχε μουστάκι, αλλά ήταν αυτός, ζωντανός και υγιής.\nΜόλις μπήκα στα σπλάχνα του Α/Γ. ΛΕΣΒΟΣ είδα σκορπισμένες οικοσκευές της ΕΛ.ΔΥ.Κ. και αναρωτήθηκα πόσοι από αυτούς δεν θα τις έπαιρναν ποτέ.\nΑυτές τις σκέψεις τις έκανα αφού είχα μάθει από πρώτο χέρι τι είχε γίνει πραγματικά στην Κύπρο.\nΟι συνάδελφοι του Άκη τον είχαν σηκώσει στα χέρια για να τον συγχαρούν για την βοήθειά του προς την Κύπρο, ενώ αυτοί αν και ήθελαν να είναι εκεί και να μάχονται τον προαιώνιο εχθρό της Πατρίδας μας, δυστυχώς τους είχαν καθηλώσει στην Ελλάδα.\nΞέρω ότι όλες οι χώρες αγοράζουν πολεμικά μέσα για να τα χρησιμοποιήσουν όταν χρειαστεί να προασπίσουν την Πατρίδα τους.\nΕνώ εμείς επί τόσα χρόνια πληρώνουμε χρήματα για να αποκτήσουν οι ένοπλες δυνάμεις όλα τα μέσα που απαιτούνται για την προάσπιση του Ελληνισμού, δυστυχώς τα έχουμε δει μόνο σε ασκήσεις και σε παρελάσεις.\nΑπό την Αμφιάλη, παρέμεινε σχεδόν ένα μήνα στην Πάχη.\nΚάθε μέρα πήγαινα το απόγευμα μετά το γραφείο, μαζί με τα παιδιά και γυρίζαμε αργά το βράδυ.\nΜέχρι της 27 Αυγούστου του 1974 κανείς δεν τον φώναξε στο επιτελείο να τον ρωτήσουν για το ταξίδι… άλλωστε γιατί?\nΑφού δεν τον περίμεναν να γυρίσει πίσω και αφού δεν τους έκανε το χατίρι και γύρισε, αυτοί του γύρισαν την πλάτη.\nΑς είναι καλά οι συνάδελφοί του που αναγνώρισαν τον αγώνα του Α/Γ. ΛΕΣΒΟΣ, αλλά προσέξτε, όχι συμμαθητές του, εκτός ελαχίστων, αλλά μόνο συνάδελφοί.\nΜια μέρα τον πύρε ένας Αξιωματικός του Επιτελείου τηλέφωνο και τον ρώτησε που θέλει να τον μεταθέσουν και ο Άκης του απάντησε « όπου νομίζετε ».\nΣτις 27 Αυγούστου 1974 αναγκάζεται να γράψει μια αναφορά με θέμα το ταξίδι του Α/Γ. ΛΕΣΒΟΣ στην Κύπρο.\nΤον Δεκέμβριο του 1974 δίδεται διαταγή να αναφέρουν την καθ’ οιοδήποτε τρόπον συμμετοχή έκαστου στα γεγονότα της Κύπρου.\nΗ λεπτομερής αναφορά με θέμα «ΠΟΛΕΜΙΚΑ ΗΜΕΡΟΛΟΓΙΑ» γράφεται από τον Άκη και αποστέλλεται στο Επιτελείο.\nΝα σημειωθεί ότι την αναφορά την δακτυλογράφησα εγώ διότι δεν είχε εμπιστοσύνη δε κανέναν άλλον.\nΒέβαια, η αναφορά αυτή είχε την ίδια τύχη με την πρώτη.\nΕνώ την ζήτησαν υποτίθεται δια τον περίφημο φάκελο της Κύπρου, ουδέποτε ζήτησε κανείς από τον Άκη να δώσει και προφορική κατάθεση.\nΤο πιο περίεργο όμως είναι ότι αυτές οι αναφορές έπρεπε να υπάρχουν στον προσωπικό του φάκελο, όμως κάθε χρόνο, στις ετήσιες κρίσεις, έπρεπε να πάει φωτοτυπίες των αναφορών, διότι οι προηγούμενες είχαν εξαφανισθεί!\nΒέβαια, εκ των υστέρων, διαπιστώθηκε ότι όλο το ημερολόγιο του Α/Γ. ΛΕΣΒΟΣ είχε εξαφανισθεί.\nΣτην Πάχη περίμενε την μετάθεσή του, πιστεύοντας ότι θα ήταν ανάλογη του βαθμού του και αντάξιά του.\nΚαι αντί αυτού, ιδού η πρώτη τιμωρία από τον Αρχηγό Ναυτικού.\nΤον μεταθέτει στην Λάρισα από 31 Αυγούστου 1974 έως τον Αύγουστο του 1976.\nΚαι δεν ήταν η μόνη τιμωρία του.\nΑκολούθησαν πολλές άλλες δια των οποίων προσπαθούσαν να κάμψουν το ηθικό του Άκη.\nΟ Άκης όμως, με βοήθεια την άπειρη αγάπη της οικογένειας του, κατάφερνε να ξεπερνά τις δυσκολίες πάντα με χαμόγελο.\nΜέσα του όμως είχε από τότε μια πίκρα και διερωτάτο γιατί το κράτος δεν ανεγνώρισε την προσφορά του Α/Γ. ΛΕΣΒΟΣ στην Κύπρο, εν αντιθέσει με τους προδότες της Κύπρου, οι οποίοι αν και γνωστοί, όχι μόνον δεν τιμωρήθηκαν ποτέ, έγιναν και επίτιμοι Αρχηγοί και υποστηρίχθηκαν από το κράτος στις επιχειρήσεις τους που δημιούργησαν.\nΟι τιμωρίες στον Άκη δεν σταματούν εδώ.\nΤο 1982 προσπάθησαν να τον στείλουν ως Ναυτικό Ακόλουθο στην Ελληνική Πρεσβεία της Άγκυρας στην Τουρκία.\nΔυστυχώς, όμως, είπα στον Άκη ότι δεν τον ακολουθώ με τα παιδιά μας διότι φοβάμαι και έτσι αναγκάσθηκε να αρνηθεί και ο ίδιος στο Επιτελείο.\nΕκείνοι όμως, απτόητοι, τον ξαναρώτησαν δύο χρόνια αργότερα και ο Άκης δέχτηκε αμέσως χωρίς να μου το πει.\nΌταν μου το είπε τον ρώτησα «γιατί δέχτηκες?» και μου απάντησε ότι «δεν θα τους δώσω το δικαίωμα να με πουν δειλό».\nΕπιτέλους είχαν φτάσει στην τελευταία τους τιμωρία.\nΤίποτα δεν τους σταματούσε πλέον, τρίβοντας τα χέρια από την χαρά τους.\nΕίχε έλθει η ώρα να τον ξεφορτωθούν μια και καλή, μη υπολογίζοντας ούτε τα παιδιά του ούτε την γυναίκα του.\nΔυστυχώς συνάδελφοι ήταν συνάδελφοι του που είχαν μεγαλώσει μαζί στο Πολεμικό Ναυτικό!\nΌμως ο Άκης δεν κράτησε κακία σε κανέναν τους.\nΒλέπετε το ήθος, η αρετή, η τόλμη, η δικαιοσύνη, η αγάπη του για τους άλλους ήταν τόσο μεγάλη που χωρούσε όλον τον κόσμο.\nΑυτός ήταν ο χαρακτήρας του.\nΤο χαμόγελό του ήταν το ιδιαίτερο του χάρισμα και αυτό δεν μπόρεσε να του το στερήσει κανείς.\nΕίμαι βεβαία ότι το πήρε μαζί του και τον αισθάνομαι να μου χαμογελά με αγάπη.\nΤην ημέρα που φεύγαμε για την Τουρκία γύρισα να δω το ρολόι μου.\nΓύριζε πίσω ακόμα, αργά αλλά σταθερά.\nΕκείνο που με παρηγορούσε είναι ότι ο Άκης είχε επάνω του το Τίμιο Ξύλο και μέχρι αυτήν την στιγμή τον είχε σώσει από βέβαιο θάνατο.\nΗ ζωή μας στην Τουρκία πέρασε ωραία.\nΠαρ’ όλο ότι η κάθε μας κίνηση ήταν υπό παρακολούθηση, δεν μας πείραζε.\nΤο ξέραμε ότι γνώριζαν τα πάντα.\nΘυμάμαι ότι σε μια συγκέντρωση ένας Τούρκος Ναύαρχος μου είπε αν γνώριζα ότι στο Μουσείο την Κωνσταντινουπόλεως υπάρχει πολεμικό λάφυρο μια Ελληνική Τορπιλάκατος.\nΗ Ελληνική τορπιλάκατος που εκτίθεται ως λάφυρο πολέμου στο μουσείο\nΈνας άλλος Τούρκος Ναύαρχος σε μια συνεστίαση σήκωσε το ποτήρι του κι είπε στον Άκη… «Δεν ξέρω αν στο μέλλον βρεθούμε αντιμέτωποι, τώρα όμως πίνω στην υγεία ενός Γενναίου Έλληνα Αξιωματικού του Ναυτικού».\nΟ Άκης ήταν αγαπητός άνθρωπος.\nΔεν υπήρχε περίπτωση να μην θέλει να τον κάνει κάποιος παρέα.\nΣτο σπίτι μας έγιναν πολλά γλέντια με τους ξένους ακόλουθους, τους Τούρκους και τους Έλληνες της Πρεσβεία μας.\nΌμως στην Ελλάδα παρακολουθούσαν τα δρώμενα στην Τουρκία.\nΠολλές φορές έχω διερωτηθεί… που ήταν ο πραγματικός εχθρός, στην Τουρκία η στην Ελλάδα?\nΠοιος, αλήθεια, είχε το μεγαλύτερο κίνητρο εξοντώσεώς του και ποιο το όφελος?\nΑπό την Τουρκική πλευρά ήταν μόνο η εκδίκηση δια τις απώλειες που είχαν από τον Άκη στην Κύπρο το 1974.\nΓια τους εδώ όμως?\nΑρκετές φορές οι διαταγές τους έβαζαν σε κίνδυνο την ζωή ολόκληρης της οικογένειάς του, για πράγματα που ποτέ δεν τα ήθελαν.\nΟ καιρός περνούσε στην Τουρκία ευχάριστα, όμως το ρολόι συνέχιζε να γυρίζει στην πίσω πορεία του.\nΤι θα γινόταν άραγε?\nΚάθε φορά που ερχόταν στην Ελλάδα υπηρεσιακώς, κάτι με φόβιζε.\nΤον Μάρτιο του 1986 τον ειδοποιούν ότι τον αποστρατεύουν, ενώ θα έπρεπε να λέει στους Τούρκους ότι προήχθη σε Αρχιπλοίαρχο και να φορά την στολή του Αρχιπλοιάρχου μέχρις ότου τελειώσει η υπηρεσία του, τον Αύγουστο του 1986.\nΠολύ έντιμο αυτό, ε?\nΤον πείραξε πάρα πολύ, στεναχωρήθηκε και υποβάλει αναφορά από την Πρεσβεία στο Γενικό Επιτελείο Ναυτικού, ζητώντας την επανάκριση του, αναφέροντας για πρώτη φορά την πολεμική του δράση στην Κύπρο, τελειώνοντας έτσι… «Υπήρξα ο μόνος Έλληνας Αξιωματικός του Πολεμικού Ναυτικού του οποίου συμμετείχε ενεργά στις Επιχειρήσεις της 20ης Ιουλίου 1974 και αισθάνομαι υπερήφανος διότι δια των ορθών ενεργειών, κάτω από λίαν δυσμενείς συνθήκες, κατόρθωσα να ενισχύσω, δια του στρατιωτικού προσωπικού της ΕΛ.ΔΥ.Κ., την άμυνα της Κύπρου και επί πλέον να γίνω αίτιος της απομείωσης του Τουρκικού Στόλου δια της απώλειας του Αντιτορπιλικού KOCATEPE και των σοβαρών ζημιών των δύο άλλων Αντιτορπιλικών».\nΚαλείται στην Ελλάδα με Φύλλο Πορείας και ενημερώνοντας εγγράφως τις Τουρκικές αρχές με ημερομηνία 30/04/1986 για τις πόλης απ’ όπου θα περνούσε με το αυτοκίνητό του.\nΠριν φύγει από την Τουρκία, μας λέει ότι τον τελευταίο καιρό έβλεπε ένα όνειρο.\nΤο ίδιο κάθε φορά.\nΌτι έπεφτε από ψηλά, έπεφτε, έπεφτε συνέχεια και μετά ξυπνούσε.\nΓύρισα να δω το ρολόι της οικογενειακής μας ευτυχίας.\nΤι περίεργο, όχι μόνο δεν γύριζε πίσω αλλά σταματούσε και ξεκινούσε και πάλι την προς τα πίσω πορεία του.\nΈφυγε στις 8 Μαΐου 1986 και είχε μαζί του τον θείο μου με την γυναίκα του που είχαν έρθει να μας δουν για το Πάσχα.\nΤο σχετικό Τουρκικό έγγραφο της προκαθορισμένης διαδρομής.\nΚάθισε μια εβδομάδα στην Αθήνα.\nΠήγε στο Επιτελείο για της σχετικές οδηγίες και το βράδυ πριν φύγει επισκέφθηκε έναν αδελφικό του φίλο και συμμαθητή του.\nΤην επομένη το πρωί, στις 06:00΄ ξεκίνησε για το ταξίδι της επιστροφής του στην Άγκυρα.\nΈφτασε στην Καβάλα το μεσημέρι και μετά το φαγητό ξεκίνησε για την Αλεξανδρούπολη για να διανυκτερεύσει εκεί επειδή έπρεπε να μπει στην Τουρκία στις 18 Μαΐου.\nΣτις 13:45΄ μμ, στο 14ο χλμ. Της Εθνικής οδού Κομοτηνής – Αλεξανδρούπολης, το αυτοκίνητο που οδηγούσε ανατράπηκε και έπεσε σε ένα χωράφι, χωρίς λόγο, χωρίς σύγκρουση.\nΠίσω του ερχόταν ένα γερανοφόρο όχημα αλλά όπως μας είπε το Αστυνομικό Τμήμα Κομοτηνής, το μόνο που είδε ο οδηγός του είναι ότι έπεσε στο χωράφι.\nΔεν ξέρω πως δεν κατάλαβαν ότι για να είναι πίσω από το ατμοκίνητο του ο γερανός θα πρέπει να τον είχε προσπεράσει ο Άκης.\nΤι έγινε σε αυτό το ελάχιστο χρονικό διάστημα?\nΟ δρόμος δεν είχε λάδια, δεν είχε βρέξει, ήταν ευθύς και όπως ξέρουμε παρ’ όλο ότι είναι Εθνική οδός είναι στενός και δεν συγκρούστηκε με άλλο αυτοκίνητο.\nΔεν έμαθα πως τον μετέφεραν στο Νοσοκομείο της Κομοτηνής και παρ’ όλο ότι ο γιατρός δεν ήξερε τι να κάνει, τον κράτησε μέχρι τις 17:00΄ και έτσι χάθηκε πολύτιμος χρόνος.\nΔεν βρισκόταν διαθέσιμο ελικόπτερο για έναν Ήρωα.\nΤα δύο αδέλφια μου έφυγαν από την Αθήνα, κάνοντας ένα τρελό και επικίνδυνο ταξίδι μέχρι την Θεσσαλονίκη σε 3,5 περίπου ώρες.\nΣτο διάστημα αυτό εγώ καθόμουν στο σπίτι μας στην Τουρκία με τα δύο τα κορίτσια και περίμενα τηλέφωνο από τον Άκη όταν θα έφθανε Αλεξανδρούπολη.\nΗ ώρα περνούσε και το τηλέφωνο δεν χτυπούσε.\nΌταν όμως χτύπησε ήταν ο Βασίλης, ο αδελφός μου, ο οποίος μου είπε ότι ο Άκης χτύπησε και έσπασε το πόδι του και έπρεπε να έλθω στην Ελλάδα.\nΑμέσως ενημέρωσα την Πρεσβεία, έδωσα οδηγίες στον Δημήτρη Γεωργόπουλο, τον Αεροπορικό Ακόλουθο της Πρεσβείας, να προσέχει τα παιδιά και να φροντίσει για τα εισιτήρια.\nΤον επόμενο μήνα τα παιδιά είχαν εξετάσεις.\nΗ μεγάλη πτυχιακά στο Πανεπιστήμιο και η μικρή τελείωνε το Λύκειο και έπρεπε να μείνουν στην Τουρκία.\nΕν συνεχεία και κρυφά από τα παιδιά, επικοινώνησα με το Νοσοκομείο, το 424 Στρατιωτικό Νοσοκομείο Θεσσαλονίκης και με πληροφόρησαν για την κρίσιμη κατάσταση που βρισκόταν ο Άκης.\nΔεν είπα στα παιδιά τίποτα, παρά μόνο ότι είχε σπάσει το πόδι του.\nΆλλαξα τρία αεροπλάνα για να φθάσω στην Θεσσαλονίκη.\nΣτο αεροδρόμιο με περίμεναν τα αδέλφια μου και με πήγαν στο Νοσοκομείο.\nΜπήκα στο γραφείο του Διευθυντού και μου εξέθεσε την δύσκολη κατάσταση του Άκη λόγο της μεγάλης καθυστέρησης.\nΈπρεπε να μιλήσω στον Άκη, αλλά ο Αρχίατρος μου είπε ότι πρέπει να είμαι ψύχραιμη για να μην καταλάβει την σοβαρότητα της κατάστασής του.\nα. Θραύση δώδεκα (12) θωρακικών πλευρών και διάρρηξη πνευμόνων.\nΒ. Θραύση σπονδυλικής στήλης.\nΓ. Πολλαπλά κατάγματα κρανίου.\nΠαίρνω μια βαθιά αναπνοή και μπαίνω στην εντατική.\nΤο πρώτο που είδα έναν Άκη «διπλό» και σε καταστολή αλλά μπορούσε να με καταλάβει.\nΜόνον ο Θεός θα μπορούσε να με δυναμώσει τόσο πολύ ώστε να αντέξω αυτό που έβλεπα με τα μάτια μου.\nΤου μίλησα γλυκά, για μένα, για τα παιδιά, για πράγματα προσωπικά μας, χωρίς όμως να τον συγκινήσω και τότε μου έσφιξε δυνατά το χέρι μου.\nΤι ίδιο πρωί, η Πρεσβεία της Τουρκίας στην Ελλάδα είχε στείλει ένα μπουκέτο κόκκινα τριαντάφυλλα.\nΤόσο άμεση ενημέρωση.\nΜέναμε με τα αδέλφια μου σε ένα ξενοδοχείο κοντά στο 424.\nΠήρα τηλέφωνο τα παιδιά στη Άγκυρα και όσο πιο ήρεμα μπορούσα τους εξήγησα ότι ο Μπαμπάς τους έπρεπε να μείνει στο Νοσοκομείο ένα μήνα για να γίνει καλά το πόδι του και ότι έπρεπε να διαβάζουν για να πάρουν τα πτυχία τους.\nΤους είπα ότι θα τα έπαιρνα τηλέφωνο κάθε μέρα.\nΤην άλλη μέρα το πρωί ρώτησα τον γιατρό τι πιθανότητες υπάρχουν για την ζωή του Άκη.\nΜε μεγάλη δυσκολία μου είπε 3%.\nΞανακοίταξα το ρολόι της οικογενειακής μου ευτυχίας που ίσα-ίσα λειτουργούσε.\nΦέραμε καθηγητές όλων των ειδικοτήτων.\nΟι γνωματεύσεις δυσάρεστες.\nΈπρεπε να βάλω τα μεγάλα μέσα.\nΠήγα στην Εκκλησία της Παναγίας της Δεξιάς.\nΤης μίλησα, την παρακάλεσα τόσο μέχρι να καταλάβω ότι με άκουσε.\nΉξερα ότι όσες φορές την είχα παρακαλέσει για κάτι, ποτέ δεν μου χάλασε χατίρι.\nΤο βράδυ στον ύπνο μου είδα ένα όνειρο.\nΕίδα μια Μαρία μαυροντυμένη να κάθεται πάνω σε ένα κάρο και δίπλα της καθόμουν εγώ.\nΒρισκόμασταν στους πρόποδες ενός λόφου και με οδηγούσε στην κορυφή και τότε βρεθήκαμε μπροστά σε μία εκκλησία ανάμεσα στα δέντρα.\nΜετά γύρισε και μου είπε ότι τώρα θα πρέπει να ανεβούμε σε εκείνο το βουνό.\nΔεν είδα όμως εάν φθάσαμε και στην κορυφή, πάντως ξεκινήσαμε.\nΤο πρωί, ήμουν σίγουρη ότι δεν θα πέθαινε ο Άκης μου.\nΘα παιδευόμασταν πολύ αλλά το αποτέλεσμα θα ήταν καλό.\nΟ Γολγοθάς είχε αρχίσει.\nΠέρασαν τα κρίσιμα εικοσιτετράωρα, όμως είχε σπάσει ο 12ος θωρακικός σπόνδυλος και η πιθανότητα να μείνει παράλυτος ήταν μεγάλη εφ’ όσον δεν μπορούσε να εγχειρισθεί αμέσως, λόγω του προβλήματος των πνευμόνων.\nΟ Άκης νόμιζε ότι ήταν αιχμάλωτος των Τούρκων.\nΟ Αρχίατρος αναγκάσθηκε να βγάλει την ιατρική μάσκα και να του πει ότι ήταν στην Ελλάδα, όμως ο Άκης δεν τον πίστεψε.\nΤότε ο γιατρός μας είπε να έλθει από την Αθήνα ένας γιατρός γνωστός του.\nΤο είπαμε στο Γενικό Επιτελείο Ναυτικού και αυτό έστειλε δύο γιατρούς από το Ναυτικό Νοσοκομείο Αθηνών, έναν πνευμονολόγο και έναν ορθοπεδικό.\nΉλθανε και οι δύο και είδανε τον Άκη και ηρέμησε λίγο αλλά ο ορθοπεδικός ζήτησε από τον αδελφό μου να πληρωθεί διότι δεν του έφθαναν αυτά που θα έπαιρναν από την υπηρεσία.\nΟ Βασίλης του μίλησε αυστηρά και του τόνισε ότι μιλούσε για έναν εν ενεργεία Αξιωματικό.\nΑυτός τότε με φώναξε και μου είπε ότι δεν πρέπει να μεταφερθεί και θα κάνει αυτός την εγχείρηση αλλιώς δεν θα ζήση.\nΞέροντας ότι έχω μαζί μου τον Ανώτατο Ιατρό, του απήντησα να μην βάλει το χέρι του επάνω στον Άκη, διότι δεν έχει καμία σχετική εμπειρία σε τέτοια περίπτωση και ότι θα τον πάω στο εξωτερικό και σε έξι μήνες θα τον έφερνα πίσω ζωντανό και περπατώντας.\nΤότε μου είπε ότι δεν θα δώσει την συγκατάθεσή του για το εξωτερικό.\nΕιδοποιήσαμε το Γενικό Επιτελείο Ναυτικού και ο Αρχηγός είπε να πάμε όπου θέλουμε διότι σύμφωνα με τους επίγειους γιατρούς δεν θα ζούσε η θα έμενε παράλυτος.\nΈτσι, χάριν στον παραδόπιστο ορθοπεδικό γιατρό, αντί να φύγουμε από την Θεσσαλονίκη, τον φέραμε με ελικόπτερο στο Ναυτικό Νοσοκομείο Αθηνών, κάθισε μία εβδομάδα και μετά φύγαμε για την Δ. Γερμανία.\nΜας περίμενε στην Φρανκφούρτη ο Ναυτικός μας Ακόλουθος και πήγαμε όλοι μαζί σε ένα χωρίο που ήταν το Νοσοκομείο.\nΕίχαμε και γιατρό σε όλη την διάρκεια του ταξιδιού διότι κάθε στιγμή είχε άμεση ανάγκη ιατρού.\nΕυτυχώς ο νευροχειρούργος του Νοσοκομείου ήταν Έλληνας και είχα μεγάλη βοήθεια.\nΤον έβαλαν στην εντατική και σε μία εβδομάδα θα του έκαναν την εγχείρηση στην σπονδυλική στήλη για να διαπιστωθεί αν θα περπατούσε η όχι.\nΉμουν διαρκώς μαζί του και αυτό το επέτρεψε ο Διευθυντής του Νοσοκομείου διότι ο Άκης δεν είχε εμπιστοσύνη σε κανέναν παρά μόνο σε εμένα.\nΜαζί μου είχε έλθει και ο αδελφός μου ο Βασίλης, ο οποίος υπέφερε όσο κι εγώ.\nΈμεινε μαζί μου δέκα μέρες και μετά έφερα κοντά μου μια πρώτη μου εξαδέλφη που είμαστε πολύ δεμένες μεταξύ μας.\nΈγινε η εγχείρηση με επιτυχία και όμως είχαν τις αμφιβολίες τους εάν θα περπατούσε η όχι.\nΜέσα στην εντατική ήταν μία γιατρός από τα Σκόπια.\nΔεν ξέρω γιατί αλλά από την αρχή δεν της είχα εμπιστοσύνη.\nΉξερα ότι ο Άκης ακουμπούσε επάνω μου και έπρεπε να διώξω τους φόβους του και να τον προστατεύσω.\nΠαρατηρούσα τα φάρμακα που του χορηγούσε η γιατρός από τα Σκόπια και κατάλαβα ότι κάτι δεν πήγαινε καλά.\nΌσο κρατούσε η επήρεια των φαρμάκων ο Άκης παραλογιζόταν και μόλις περνούσε η επήρεια των φαρμάκων η συνεννόηση μεταξύ μας ήταν κανονική.\nΕδώ κάτι συνέβαινε.\nΜίλησα με τον Έλληνα γιατρό, ο οποίος όπως ήταν φυσικό δεν με πίστεψε διότι δεν ήξερε το παρελθόν του Άκη.\nΤου είπα ότι αν δεν τον βγάλει από την εντατική και μακριά από αυτήν την γιατρό θα γύριζα στην Ελλάδα.\nΚατάλαβε ότι μιλούσα σοβαρά και την ίδια μέρα τον μετέφερε σε δωμάτιο του δικού του τμήματος.\nΤου είπα να κόψει όλα τα φάρμακα διότι ήσαν έτοιμοι να τον μεταφέρουν σε Ψυχιατρική Κλινική.\nΜπορείτε να καταλάβετε το γιατί.\nΘα ήταν πλέον ανίκανος να μιλήσει.\nΤέτοια ήταν η επήρεια αυτόν των φαρμάκων στην εντατική που δύο φορές πέθαινε στα χέρια μου, χτυπούσαν τα μηχανήματα σαν δαιμονισμένα και την τελευταία στιγμή οι γιατροί τον επανέφεραν.\nΜέναμε στο ίδιο δωμάτιο μαζί και πήγαινα στο ξενοδοχείο μόνο για να αλλάξω αφήνοντας όμως την εξαδέλφη μου μαζί με τον Άκη.\nΟ Άκης όλο αυτό το διάστημα δεν είχε συνειδητοποιήσει ότι δεν μπορούσε να περπατήσει.\nΣτο νέο δωμάτιο πέρασαν περίπου τέσσερις μέρες χωρίς να υπάρχει μεταβολή.\nΤην Πέμπτη όμως μέρα μου λέει…: «Πού είμαστε, τι έχουν τα πόδια μου και δεν μπορώ να τα κουνήσω?».\nΠάλι τα συναισθήματά μου ανάμικτα, χαρά που συνήλθε και λύπη που έπρεπε να του πω τι του συνέβη.\nΠάλι ο Ανώτατος Ιατρός με είχε βοηθήσει να τον σώσω.\nΣκεφτείτε ότι η Σκοπιανή γιατρός της εντατικής μου είχε πει ότι θα έμενε στην εντατική τρία χρόνια.\nΤην είχα κερδίσει γι’ αυτό και η μεγάλη μου χαρά.\nΟι γιατροί δεν μπορούσαν να πιστέψουν πως ανέλαβε τόσο γρήγορα.\nΚάθε φάρμακο που του έδιναν το συζητούσα με τον Έλληνα γιατρό.\nΌμως με κάποιο φάρμακο πάλι κάτι δεν μου πήγαινε καλά.\nΡώτησα τον γιατρό και τον παρακάλεσα να κοιτάξει την φαρμακολογία.\nΊσως να νόμιζε πως δε «έστεκα» και πολύ καλά, αλλά μου έκανε την χάρη και κοίταξε το βιβλίο φαρμακολογίας.\nΔικαιώθηκα και πάλι.\nΈτσι, από εκείνη την στιγμή και μετά όλα τα φάρμακα τα είχα σε ένα κουτί.\nΤον έπαιρνα με το αναπηρικό καροτσάκι και κατεβαίναμε μαζί στο χωριό γιατί δεν μπορούσα να τον αφήσω μόνο του.\nΑγόραζα βιταμίνες, έπαιρνα ιδιαίτερο φαγητό, γέμιζα το αναπηρικό καροτσάκι με φρούτα και φαγητά και το έσπρωχνα με όλη μου την δύναμη για να ανεβούμε στο λόφο που ήταν το Νοσοκομείο.\nΤα μάτια μου έτρεχαν δάκρυα, μια από την κούραση και μια που τον έβλεπα στο αναπηρικό καροτσάκι.\nΝόμιζα ότι ζούσα κάποιον εφιάλτη.\nΤα παιδιά μας, ωστόσο, πήραν τα πτυχία τους στην Τουρκία και πήγε η μαμά μου να τα βοηθήσει με την μετακόμιση.\nΌταν γύρισαν στην Ελλάδα τα έφερα στην Δ. Γερμανία για να δουν τον πατέρα τους και να πάρει δύναμη και ο Άκης.\nΌλη την ημέρα και τη νύχτα έπρεπε να είμαι δίπλα του.\nΟι γιατροί που τον εξέταζαν μου έλεγαν ότι δεν θα περπατήσει γιατί δεν έκανε καμία κίνηση στα πόδια του.\nΌταν όμως έφευγαν οι γιατροί και τον παρακαλούσα να κουνήσει τα δάκτυλα των ποδιών του, το έκανε.\nΠέταγα από την χαρά μου.\nΌμως, όταν ρωτούσα τον Έλληνα γιατρό, που έλεγε ότι στην εποχή μας δεν γίνονται πια θαύματα.\nΤου είπα ότι θα ήθελα να ξέρω πότε θα είχα ελπίδες να περπατήσει και μου απαντά… «Μόνον όταν θα έχει την δύναμη καθήμενος στο καροτσάκι να το τραβήξει με τα πόδια του».\nΤότε πήγα στον Αρχίατρο και πήρα την άδειά του να του κάνω γυμναστική και ασκήσεις στην θερμαινόμενη πισίνα και αφού πρώτα με εξέτασε αν κάνω σωστά τις ασκήσεις, μου έδωσε την άδεια.\nΈχοντας την άδειά του, τον είχα στο γυμναστήριο τις περισσότερες ώρες της ημέρας και όταν ήμασταν στο δωμάτιο του έκανα μασάζ σε όλο το σώμα, μέχρι του σημείου τα χέρια μου να μην τα αισθάνομαι από τον πόνο.\nΠαρ’ όλο ότι αισθανόμουνα την παρουσία του Ανωτάτου Ιατρού δίπλα μου, μερικές φορές έχανα το θάρρος μου και τότε δεν μπορούσα να συγκρατήσω τα δάκρια μου.\nΣήκωνα τα μάτια μου στον Ουρανό και παρακαλούσα την Παναγία την Δεξιά να μου δώσει περισσότερη δύναμη, κάτι που έγινε εκείνο το βράδυ.\nΠροσπαθούσα να μείνω ξάγρυπνη γιατί ο Άκης ήθελε συνέχεια βοήθεια και κάποια στιγμή πέφτοντας στο κρεβάτι εξαντλημένη, ευχόμουν να μπορέσω να κοιμηθώ για δέκα λεπτά για να πάρω δύναμη και να ξεκουραστώ.\nΑυτά τα δέκα λεπτά όμως με ταξίδεψαν στα αστέρια.\nΞύπνησα σε δέκα λεπτά ανανεωμένη και δυνατή, και έτοιμη να αντιμετωπίσω τον κόσμο όλον.\nΘα θυμάστε βέβαια, εκείνη την Σκοπιανή γιατρό της εντατικής.\nΠροσπάθησε να ολοκληρώσει το έργο της βάζοντας έναν ιατρό Ινδό να συνεχίσει κουράζοντας τον Άκη με εξετάσεις επώδυνες, χωρίς καν να χρειάζονται.\nΤότε ξαναείπα στον Έλληνα γιατρό ότι θα κάνω καταγγελία για άσκοπες εξετάσεις και έξοδα εις βάρος του Ελληνικού δημοσίου.\nΚάποια μέρα μαθαίνω ότι η Σκοπιανή γιατρός της εντατικής έπαθε έμφραγμα και απομακρύνθηκε από το Νοσοκομείο.\nΤότε ο Ινδός γιατρός ήλθε στο δωμάτιο και μου ζήτησε συγνώμη και ότι δεν θα μας ενοχλούσε ξανά.\nΕυχαριστούσα τον Θεό που με δικαίωσε και πάλι διότι είχα φτάσει σε σημείο να βλέπω συνέχεια εχθρούς δίπλα μας.\nΎστερα από αυτό, αφοσιώθηκα ολοκληρωτικά στο έργο μου.\nΗ εξέλιξη του Άκη ήταν απίστευτη.\nΌμως δεν έλεγα τίποτα σε κανέναν γιατρό.\nΣύμφωνα με απόφαση του Γ.Ε.Ν., θα έπρεπε να φύγουμε τον Ιανουάριο του 1987 και ο καιρός περνούσε γρήγορα.\nΚάποια ημέρα του Οκτωβρίου του 1986, φωνάζω τον Έλληνα γιατρό στο δωμάτιο και τότε είπα στον Άκη να τραβήξει το καρότσι με τα πόδια του.\nΟ γιατρός δεν πίστευε στα μάτια του.\nΤότε έπεσαν όλοι οι γιατροί επάνω του για να δουν το θαύμα και να βοηθήσουν για την γρηγορότερη ανάρρωσή του.\nΗ καλή διατροφή, οι βιταμίνες, η εντατική γυμναστική, το μασάζ και προ παντός η μεγάλη αγάπη τον στήριξαν ξανά στα πόδια του.\nΚάποια ημέρα μας έστειλαν από την Αθήνα μια εφημερίδα που έγραφαν για την πολεμική δράση του Α/Γ. ΛΕΣΒΟΣ και όταν του το διάβασα συγκινήθηκε.\nΤότε για πρώτη φορά τον ρώτησα τι είχε γίνει στο ατύχημα.\nΚαι μου απαντά… «Ήταν δολιοφθορά».\nΠαίρνω αμέσως τηλέφωνο έναν συμμαθητή του στο Γ.Ε.Ν. και του λέω να ερευνήσει το θέμα.\nΕκείνος όμως γέλασε νομίζοντας ότι ο Άκης δεν μπορεί να συνεννοηθεί.\nΆλλωστε τους είχαν διαβεβαιώσει ότι η κατάστασή του ήταν μη αναστρέψιμη.\nΤην άλλη μέρα, με πήρε τηλέφωνο η κόρη μου και μου ζήτησε να μιλήσει ο Άκης στον συμμαθητή του που είχα τηλεφωνήσει κι εγώ, για να τοποθετήσουν το αγόρι της σε καλή θέση.\nΤότε πήρα πάλι τηλέφωνο τον συμμαθητή του και του είπα…: «Πάρε τον Άκη που σε θέλει».\nΌταν άκουσε τον Άκη τα έχασε και του υποσχέθηκε να του κάνει την χάρη που του ζητούσε.\nΦτάσαμε 4 Δεκεμβρίου 1986 όταν μα ειδοποίησε ο Ναυτικός Ακόλουθος ότι την επόμενη θα ερχόταν να μας πάρει για την Ελλάδα, διότι κατόπιν διαταγής του Γ.Ε.Ν., έπρεπε την επομένη, στις 5 Δεκεμβρίου να γυρίσουμε στην Ελλάδα και να συνεχίσουμε τη θεραπεία στο Ναυτικό Νοσοκομείο Αθηνών.\nΔεν μπορούσαμε να κάνουμε διαφορετικά.\nΣτις 5 Δεκεμβρίου 1986 φτάσαμε στο αεροδρόμιο του Ελληνικού.\nΜας περίμενε ένας Αξιωματικός του Γενικού Επιτελείου Ναυτικού.\nΜας έφερε στο σπίτι και γύρισε και μου είπε ότι πρέπει να συνεχίσουμε μόνοι μας την θεραπεία του Άκη.\nΟύτε καν να δουν στο Νοσοκομείο τι του έκαναν στη Δ. Γερμανία.\nΕπιστράτευσα πάλι όλες μου τις δυνάμεις και άρχισα να φέρνω μόνη μου στο σπίτι γιατρούς και φυσιοθεραπευτές.\nΌμως η εγκατάλειψή του από την πατρίδα, του έκανε το μεγαλύτερο κακό.\nΔεν μπορούσε να πιστέψει ότι το κράτος και οι συνάδελφοί του, του γύρισαν την πλάτη τους.\nΈτσι με την επιστροφή μας στην Ελλάδα, περπατώντας ο Άκης με το «Π», το πρώτο μέρος του ονείρου μου στην Θεσσαλονίκη είχε ολοκληρωθεί.\nΕίχαμε φτάσει στην κορυφή του λόφου με την εκκλησία μέσα στα μεγάλα δέντρα.\nΌμως ήξερα ότι τώρα θα άρχιζε ο νέος Γολγοθάς για να ανέβουμε το βουνό.\nΑυτή τη φορά χωρίς, όμως, να έχω δει και την κορυφή.\nΤον Μάρτιο του 1987, τον αποστρατεύουν με τον βαθμό του Υποναυάρχου.\nΜπορούσα να καταλάβω πως αισθανόταν που τον αποστράτευαν για δεύτερη φορά, όταν μάλιστα είσαι και ανάπηρος.\nΤότε μου είπε ότι θα πάει δικαστικώς για να κερδίσει όλα όσα του στέρησαν.\nΕκείνον τον χρόνο, τον πλησίασε ένας συνάδελφός του, ο οποίος δεν είναι μαζί μας σήμερα, απόστρατος και συγγραφέας.\nΓίναμε φίλοι και σιγά-σιγά θέλησε να μάθη τι ακριβώς συνέβη στην Κύπρο.\nΜέχρι τότε είχαν γραφεί πολλά σε εφημερίδες και σε περιοδικά.\nΟ Άκης δεν μιλούσε εύκολα γι’ αυτά τα γεγονότα.\nΌμως εκείνος ο καλός φίλος του ενέπνευσε εμπιστοσύνη και συχνά μιλούσαν για τα Κυπριακά.\nΟι υποτιθέμενοι φίλοι σιγά-σιγά αραίωναν τις επισκέψεις στον Άκη, ο οποίος ήταν και της παρέας και του γλεντιού, αλλά ένας ανάπηρος προκαλεί τον οίκτο και αυτό το κατέβαλε αρκετά.\nΗ μόνη διέξοδός μας ήταν κάθε εβδομάδα από Παρασκευή πρωί μέχρι Κυριακή βράδυ που πηγαίναμε στην λίμνη Υλίκη, όπου έχουμε ένα κτήμα με ένα μικρό σπιτάκι μέσα.\nΕκεί αισθανόταν και ελεύθερος και χρήσιμος.\nΑνέβαινε στο τρακτέρ και γύριζε ελεύθερος σε κάθε γωνιά του κτήματος αντικαθιστώντας έτσι τα πόδια του.\nΕκεί μπόρεσα και έφτιαξα ένα εκκλησάκι όμοιο με εκείνο που είχα δει στο όνειρό μου στην Θεσσαλονίκη.\nΤο αφιέρωσα στην Ανάσταση γιατί ο Άκης ήταν πεθαμένος και αναστήθηκε, στην Παναγία που μου κρατούσε συντροφιά σε όλες τις δύσκολες ώρες και στην Οσία Πελαγία, όπως λέγεται εκεί η περιοχή.\nΤο θεωρούσα ένα μικρό ευχαριστώ στον Ανώτατο ιατρό που άφησε τον Άκη να ζήσει, έστω και έτσι.\nΠαρατηρούσα, όμως, ότι είχε αποκτήσει στο πρόσωπό του μία απέραντη πίκρα, χωρίς όμως να χάσει το υπέροχο χαμόγελό του.\nΕκείνο που ήθελε περισσότερο ήταν να είμαι δίπλα του μέρα νύχτα.\nΚαι στο διπλανό δωμάτιο να ήμουν, τον άκουγα να φωνάζει… «Αμαλίτσα μου που είσαι?».\nΑυτή η εξάρτηση από εμένα με ανησυχούσε, διότι άλλο περίμενα και όχι αυτό.\nΉθελα να κάνει μεγαλύτερη προσπάθεια να περπατήσει μόνος του και να γίνει όπως πρώτα, όμως έβλεπα ότι άρχιζε σιγά-σιγά να χάνει την εμπιστοσύνη από τον εαυτό του και να ζητά τα πάντα στο χέρι.\nΠροσπαθούσα να καταλάβω αν το έκανε για να έχει τους αγαπημένους του συνέχεια κοντά του η γιατί δεν είχε την δύναμη να συνεχίσει την προσπάθεια να γίνει καλλίτερα.\nΆρχισα να απογοητεύομαι διότι και οι δικές μου αντιστάσεις έπεφταν.\nΕκείνο που του έδινε δύναμη ήταν η δικαστική διαμάχη με το Γ.Ε.Ν.\nΉθελε να κερδίσει, να δικαιωθεί.\nΤο Συμβούλιο Επικρατείας, το 1992, ακυρώνει την άδικη, για δεύτερη φορά, αποστρατεία του.\nΒάσει αυτής της αποφάσεως, το Συμβούλιο Αρχηγών των Γενικών Επιτελείων (Σ.Α.Γ.Ε.) τον προάγει εις τον βαθμό του Αντιναυάρχου και ταυτόχρονα τον αποστρατεύει για Τρίτη φορά τον Μάρτιο του 1992.\nΕπειδή, όμως η σύνταξή του παρέμεινε να είναι του Υποναυάρχου, προχωρεί ακόμη περισσότερο και για την οικονομική αποκατάσταση, καταφεύγοντας για άλλη μια φορά στο Συμβούλιο Επικρατείας, η απόφαση του οποίου ήταν μεν θετική, την απέρριψε όμως το Γ.Ε.Ν.\nΗ επί τόσα χρόνια φροντίδα της υγείας του από ορθοπεδικούς και φυσιοθεραπευτές μας είχε εξαντλήσει οικονομικά.\nΤο 1993 καταφέρνουμε ώστε με εντολή του Νομικού Συμβουλίου του Κράτους και του Υπουργού των Οικονομικών, να πάρει συμπληρωματικό εφάπαξ τριών εκατομμυρίων δραχμών περίπου, που εκείνη την στιγμή μας ήλθε σαν Θείο δώρο, καθώς τον Σεπτέμβριο του 1993 παντρεύαμε την δεύτερη κόρη μας.\nΔεν νομίζω να έμεινε κανείς από τους προσκεκλημένους ασυγκίνητος, βλέποντας τον Άκη με το μπαστούνι να οδηγεί την κόρη μας στην εκκλησία.\nΔεν μπόρεσα ποτέ να καταλάβω, πόση δύναμη κατέβαλε για να σταθεί όρθιο τόσο στο μυστήριο όσο και κατά την διάρκεια των συγχαρητηρίων.\nΚάλεσε όλους τους συμμαθητές του και νομίζω ότι ήταν οι καλύτερές μας στιγμές μετά το ατύχημα.\nΜέχρι εκείνο τον χρόνο, η υγεία του δεν είχε παρουσιάσει κανένα πρόβλημα εκτός του ότι νοσηλεύτηκε για λίγες μέρες στο Ναυτικό Νοσοκομείο Αθηνών λόγω περικαρδίτιδας, η οποία και πέρασε με την κατάλληλη φαρμακευτική αγωγή.\nΕκείνη την εποχή, αν και πολύ κουρασμένη, δεν είχα κοιτάξει το ρολόι της οικογενειακής μου ευτυχίας.\nΝόμιζα ότι ίσος θα είχε ξεκινήσει την προς τα εμπρός πορεία του.\nΑυτό συνέχιζε να βαδίζει σταθερά και αργά προς τα πίσω.\nΤον Ιούνιο του 1994 είχαμε πάει στο κτήμα για να κάνουμε την πρώτη λειτουργία και η χαρά του ήταν έκδηλη.\nΚοινώνησε με πολλή κατάνυξη και έβλεπα τα μάτια όλων των παρευρισκομένων να βουρκώνουν από την συγκίνηση.\nΤην επόμενη ημέρα έπρεπε να πάω στο Νοσοκομείο Υγεία μαζί με την μεγάλη μας κόρη και την νύφη μου για να βγάλω έναν πολύποδα από μια χορδή του λαιμού.\nΟ Άκης μου έμεινε στο σπίτι με την μαμά μου και την αδελφή μου.\nΉταν η πρώτη φορά που τον άφηνα μόνο του.\nΤου είπα να μην ανησυχεί, διότι ο γιατρός του, μου είπε ότι είναι υπόθεση πέντε λεπτών μόνο.\nΌμως δεν έγινε ακριβώς έτσι, διότι έπαθα αλλεργικό σοκ και έμεινα σε κώμα σχεδόν πεντέμισι ώρες.\nΟ Άκης, όπως έμαθα μετά, ανησύχησε τόσο πολύ που έβαλε της φωνές και τον άκουσαν όλοι οι σύνοικοι.\nΊσως αυτό ήταν η αρχή του τέλους.\nΤο μεσημέρι με έφεραν στο σπίτι, τον έσφιξα στην αγκαλιά μου κλαίγοντας και ξάπλωσα στον καναπέ δίπλα του.\nΌμως παρ’ όλο που δεν αισθανόμουν καθόλου καλά, διότι μόλις είχα γυρίσει από το κατώφλι του θανάτου, άκουγα τον Άκη να ανασαίνει βαριά.\nΠαίρνω αμέσως τηλέφωνο έναν φίλο μας γιατρό και του εξηγώ την κατάσταση και μας είπε να εισαχθούμε και οι δύο στο Ναυτικό Νοσοκομείο.\nΜείναμε περίπου δέκα ημέρες μέσα.\nΣυνήλθα από το σοκ, αλλά και ο Άκης δεν παρουσίαζε τίποτα το παθολογικό.\nΜόλις γυρίσαμε σπίτι, του είπα ότι έπρεπε να πάω στην νύφη μου την οδοντίατρο για λίγο γιατί πονούσε πολύ το δόντι μου.\nΔεν έκανα περισσότερο από τρία τέταρτα της ώρας, όταν γυρίζοντας στο σπίτι δεν είδα τον Άκη.\nΗ μαμά μου, μου είπε ότι ο Άκης είχε πάθει κάτι σαν εγκεφαλικό και ένα ζευγάρι φίλων μας από την πολυκατοικία τον είχαν πάει στο Νοσοκομείο.\nΈτρεξα αλλόφρων στα εξωτερικά ιατρεία του Ναυτικού Νοσοκομείου.\nΕίχε συνέλθει αλλά είχε μια μικρή δυσκαμψία στο πόδι και στο χέρι του.\nΈγινε αμέσως εισαγωγή.\nΚατά την διάρκεια της νοσηλείας του, παρ’ όλο ότι δεν έφυγα από δίπλα του καθόλου, κάτι δεν πήγαινε καλά.\nΚάτι άσχημο πλανιόταν στον αέρα.\nΉρθαν και τον είδαν πολλοί φίλοι του και συμμαθητές του, μεταξύ των οποίων και ο Αρχηγός του Ναυτικού.\nΓια μένα όμως οι περισσότεροι από αυτούς ήταν τυπικές επισκέψεις.\nΔεν πήγαινε καλά …το ήξερα.\nΔεν με άφηνε από κοντά του, ούτε σε απόσταση ενός μέτρου.\nΕκείνο όμως που με έκανε να ανατριχιάσω ήταν ότι για πρώτη φορά έβγαλε από πάνω του το Τίμιο Ξύλο και το πέρασε στο λαιμό μου.\nΔιαμαρτυρήθηκα έντονα αλλά δε σήκωνε κουβέντα.\nΚοίταξα γρήγορα το ρολόι μου.\nΠερίεργο, το έβλεπα να σταματά και να ξαναρχίζει γρήγορα αυτή την φορά την κίνησή του προς τα πίσω.\nΤο ίδιο βράδυ δεν με άφησε να κοιμηθώ καθόλου παρ’ όλο που υπήρχε και αποκλειστική νοσοκόμα.\nΌμως, κάποια στιγμή αισθάνθηκα τα βλέφαρά μου να κλείνουν.\nΔεν ήθελα να κοιμηθώ αλλά ο ύπνος με νίκησε.\nΜόλις άνοιξα τα μάτια μου τον είδα να κοιμάται ήρεμα, όμως δεν μου άρεσε.\nΗ νοσοκόμα μου είπε να τον αφήσουμε να κοιμηθεί αλλά εγώ φώναξα με όλοι μου τη δύναμη τον γιατρό, γιατί είχα καταλάβει ότι βρισκόταν σε κώμα.\nΤον έβαλαν στην εντατική.\nΜου είπαν ότι είχε ένα εκτεταμένο εγκεφαλικό αλλά και κάτι άλλο περίεργο.\nΈφευγε από το αίμα ένα στοιχείο με αποτέλεσμα να προκαλείται αιμορραγία.\nΤου έκαναν έγχυση αυτού του στοιχείου για πρώτη φορά την ιστορία του Ναυτικού Νοσοκομείου, αλλά αυτό να εξαφανίζεται και πάλι.\nΠήρα τηλέφωνο τον Αρχηγό, διότι ενώ ζήτησα να κάνουν ιατρικό συμβούλιο καθότι δεν ήξεραν τι συνέβαινε, ο διευθυντής του Νοσοκομείου μου είπε ότι δυστυχώς είναι απόστρατος και δεν δικαιολογείται συμβούλιο, και τον παρακάλεσα να τον επαναφέρει στην υπηρεσία για να το κάνουν.\nΔυστυχώς μου είπε, ο Αρχηγός, δεν γίνεται.\nΕίδα έναν άλλον συμμαθητή του και τον παρακάλεσα και εκείνον και μετά από πολλές συζητήσεις οι γιατροί του Νοσοκομείου έκαναν ένα υποτιθέμενο συμβούλιο μεταξύ τους.\nΌμως είχε χαθεί πολύτιμος χρόνος και εγώ δεν μπορούσα να κάνω συμβούλιο με δικά μου έξοδα.\nΑυτό είχε σαν αποτέλεσμα να τον βλέπω σε καταστολή να παιδεύεται και να χάνεται ώρα με την ώρα.\nΠάλεψε περίπου είκοσι ημέρες.\nΈμπαινα στην εντατική και του μιλούσα.\nΉξερα πως με άκουγε, διότι προ ολίγων ημερών είχα βρεθεί και εγώ σε κώμα και άκουγα όλους αυτούς που μου μιλούσαν.\nΤον παρακαλούσα, λοιπόν, να γυρίσει πίσω και να μην με αφήσει μόνη μου.\nΌμως αντί για απάντηση κοίταζα το ρολόι μου που έτρεχε πλέον σαν δαιμονισμένο προς τα πίσω.\nΠαρακαλούσα τον Θεό η να τον κάνει καλά η να τον πάρει κοντά του.\nΕίμαι βεβαία ότι τον αγαπούσε πάρα πολύ για να τον αφήσει να παιδεύεται σε αυτόν τον σκληρό κόσμο.\nΈτσι στις 27 Ιουλίου 1994 όταν μπήκα στην εντατική να τον δω, κατάλαβα ότι ήταν η τελευταία φορά που τον έβλεπα.\nΒγήκα γρήγορα έξω για να μπουν και τα παιδιά μας.\nΣε λίγο ένοιωσα το ρολόι της ευτυχίας μας να με ταρακουνά και έπειτα από λίγα λεπτά να σταματά οριστικά.\n«Αυτό ήταν», είπα και είδα τον γιατρό να βγαίνει με σκυμμένο το κεφάλι.\nΑμέσως ακολούθησα το παράδειγμά του.\nΠέταξα το ρολόι της ευτυχίας αλλά απέκτησα ένα άλλο, της Δύναμης.\nΤο κούρδισα δυνατά και του είπα… «Εσύ θα με πηγαίνεις μόνον μπροστά με δύναμη και χωρίς ευτυχία».\nΉταν από ατσάλι και ένοιωσα και τον εαυτό μου να γίνεται δυνατός σαν ατσάλι, διότι ήξερα ότι είχα να αντιμετωπίσω και πολλές δυσκολίες και πολλούς εχθρούς, εκείνους τους ίδιους που είχε και ο Άκης.\nΔιότι αυτοί ήταν σαν τον δράκουλα γιατί δεν τους φτάνει το αίμα του ενός, αλλά θέλουν να πιουν μέχρι τελευταίας ρανίδας και το αίμα της συντρόφου του.\nΜόνον που δεν ήξεραν ότι επάνω μου είχα εγώ τώρα ένα κομμάτι από το Τίμιο Ξύλο του Εσταυρωμένου.\nΟι πρώτες ενδείξεις φάνηκαν την ημέρα του «Τελευταίου αντίο».\nΑφού είχαν τελειώσει την αποστολή τους, βρέθηκαν εκεί για να βεβαιωθούν ότι πράγματι θα έφευγε για το τελευταίο του ταξίδι, φοβούμενοι μην την ξαναπάθουν πάλι όπως μετά το ατύχημα.\nΣτέφανοι, λόγια, λόγια ανούσια και υποκριτικά.\nΟύτε εκεί, την τελευταία στιγμή, δεν τόλμησαν να αναφέρουν την πολεμική του δράση στην Κύπρο το 1974.\nΕίχα την επιθυμία να τους πετάξω όλους έξω, όμως δεν θα τους έκανα την χάρη να χαλάσω την ιερή στιγμή του αποχαιρετισμού.\nΚαι την ώρα των συλλυπητηρίων ένας ανάγωγος και ανάξιος, που φέρει τον τίτλο του Αξιωματικού του ένδοξου Πολεμικού Ναυτικού, προσπάθησε να μου πει ότι έπρεπε να επιστρέψω στο Γ.Ε.Ν. το συμπληρωματικό εφ’ άπαξ που είχε χορηγήσει το κράτος τον προηγούμενο χρόνο στον Άκη.\nΤον κοίταξα σκληρά και του απάντησα… «Θα τα πούμε».\nΚατάλαβα ότι τώρα μπορεί να μην ήμουν ευτυχισμένη χωρίς τον Άκη, αλλά ήμουν άτρωτη στα φαρμακερά βέλη των εχθρών του.\nΈτσι με ήθελε και εκείνος.\nΘα τα έβαζα με οποιονδήποτε, όσο ψηλά και αν ήταν.\nΘα προστάτευα πάση θυσία το όνομα του Χανδρινού.\nΉξερα ότι ερχόταν καταιγίδα επάνω μου, οικονομική αυτήν την φορά η για να είμαι πιο σαφής, η δεύτερη οικονομική καταιγίδα, διότι η πρώτη ήταν όταν γυρίσαμε από την Δ. Γερμανία.\nΜε είχε φωνάξει στο Γ.Ε.Ν. ένας υποτιθέμενος αδελφικός του φίλος και συμμαθητής προσπαθώντας να με κάνει να επιστρέψω ένα αρκετά μεγάλο ποσόν των εξόδων των ξενοδοχείων από την Δ. Γερμανία με την αιτιολογία ότι δεν προέβλεπε η απόφαση του Γ.Ε.Ν. αυτά τα έξοδα.\nΠερίπου δύο μήνες ανεβοκατέβαινα στο Γ.Ε.Ν. λέγοντάς του πως, ότι και να έκανε, τα χρήματα δεν θα τα επέστρεφα, διότι είχα την απόφαση στα χέρια μου και ήξερα τι δικαιολογούσε και τι όχι, δεδομένου ότι είχα υπηρετήσει στο οικονομικό τμήμα του προσωπικού της Τράπεζας της Ελλάδος επί δέκα ολόκληρα χρόνια.\nΑφού με ταλαιπώρησε, ζητώντας τις αποδείξεις των ξενοδοχείων, ενώ βάσει της αποφάσεως η έγκριση ήταν άνευ αποδείξεων και αφού οι Δ. Γερμανοί μου της έστειλαν τις αποδείξεις, όταν τις πήγα στο Γ.Ε.Ν. μου είπε ότι είχα δίκιο και ότι το οικονομικό τμήμα του Γ.Ε.Ν. δεν χρειαζόταν καμιά απόδειξη, ούτε καν απόδοση λογαριασμού.\nΑυτός ο υποτιθέμενος κύριος ο παιδικός φίλος, ο συμμαθητής του, ήταν ο μεγαλύτερος διώκτης του Χανδρινού η καλλίτερα για να ακριβολογώ ΕΙΝΑΙ μέχρι και σήμερα.\nΉταν η πρώτη φορά που έκρυψα από τον Άκη την συμπεριφορά αυτού του κυρίου που ούτε αυτό το κύριος δεν του αξίζει, για να μην του γκρεμίσω την εμπιστοσύνη προς τους φίλους του.\nΌμως ήταν πολύ έξυπνος για να μην καταλάβει ότι αυτός ήταν, από τις λίγες ευτυχώς εξαιρέσεις, που δεν είχε έλθει να τον επισκεφθεί μετά το ατύχημα.\nΜετά από αυτήν την παρένθεση, ας ξαναγυρίσω στην οικονομική καταιγίδα.\nΛίγο καιρό μετά το τελευταίο αντίο, λαμβάνω ένα έγγραφο από το Αρχηγείο Ναυτικού, στο οποίο μου ζητούσαν να επιστρέψω το ποσόν του εφ’ άπαξ.\nΤους απήντησα ότι ο Άκης το παρέλαβε νόμιμα από το Κράτος και δεν θα το επιστρέψω, λαμβανομένου υπ’ όψιν ότι ύστερα από μια κηδεία με δικά μου έξοδα και όχι του κράτους όπως θα έπρεπε δεν υπήρχε περίπτωση να βρω τα χρήματα.\nΑλλά και να τα είχα πάλι δεν θα τα επέστρεφα.\nΣτέλνει ο Αρχηγός το υπηρεσιακό του αυτοκίνητο και μα πηγαίνουν στο γραφείο του, όπου εκτός από τον ίδιο, ήταν παρόντες τόσο ο Υπαρχηγός όσο και ο Αρχηγός του οικονομικού του Γ.Ε.Ν.\nΕπί τρεις ώρες αυτοί οι τρεις άνδρες, έχοντας απέναντί τους μια μαυροφορεμένη γυναίκα που μόλις πριν ενάμιση μήνα είχε στερηθεί την παρουσία του συζύγου της, προσπαθούσαν να με πείσουν να επιστρέψω τα χρήματα.\nΠότε με καλό τρόπο και πότε φοβερίζοντάς με, με καταλογισμό και κατάσχεση.\nΈφυγα με ψιλά το κεφάλι διότι δεν κατάφεραν να με κάμψουν.\nΌμως, μετ’ ολίγον άρχισαν να καταφθάνουν στο σπίτι κλήσεις από το Ελεγκτικό Συνέδριο, καταλογισμός της Εφορίας και από την μεγάλη τους βιασύνη έστειλαν και καταλογισμό στην εργασία της μεγάλης κόρης μας.\nΤους ειδοποίησα ότι τώρα που είχαν θίξει την κόρη του Χανδρινού θα τους πήγαινα δικαστήριο διότι η κόρη μου δεν είχε κληρονομήσει τίποτα από τον πατέρα της παρά μόνο το ένδοξο όνομά του.\nΣε λιγότερο από μία ώρα κατέφθασε σπίτι μου ένας ναύτης φέρνοντας ένα άλλο έγγραφο, αντικαθιστώντας το πρώτο, χωρίς το όνομα της κόρης μου.\nΜπορεί εύκολα να καταλάβει κανείς τον πανικό τους.\nΟ επιστήθιος φίλος του Άκη να κυνηγά μανιωδώς την κόρη του.\nΕν συνεχεία, έπεσαν με μεγαλύτερη μανία επάνω μου, προσπαθώντας να με πετάξουν έξω από το σπίτι μου, κάνοντας κατάσχεση στην επικαρπία του σπιτιού.\nΔεν υπήρχε κανένα περιουσιακό στοιχείο στο όνομα μου παρά μόνο το αυτοκίνητο του Άκη, που ήταν παλιό και άνευ αξίας.\nΒεβαίως σταμάτησα την κατάσχεση, εις βάρος μου, της Εφορίας που είχε αναλάβει να εισπράξει το ποσόν εκ μέρους του Γ.Ε.Ν.\nΚι εδώ είχαν κάνει λάθος, διότι δεν είχαν ενημερωθεί ότι υπήρχε απόφαση του Ελεγκτικού Συνεδρίου που είχε δώσει αναστολή εκτελέσεως του καταλογισμού μέχρι νεοτέρας.\nΕυτυχώς ο δικηγόρος, ο οποίος αν και δεν γνώριζε τον Άκη, ούτε ήταν φίλος του, ούτε συμμαθητής του, δεν δέχτηκε καμιά αμοιβή, διότι μου εξήγησε ότι εμείς χρωστάμε στον Χανδρινό και όχι αυτός σε εμάς.\nΌμως αυτήν την ίδια εποχή, ένα πάρα πολύ σοβαρό πρόβλημα υγείας μου στέρησε για λίγο χρόνο την σωματική μου δύναμη, αλλά όχι και την ψυχική μου δύναμη.\nΜην ξεχνάτε πως το καινούριο μου ρολόι λειτουργούσε άψογα και το Ιερό Ξύλο έδιωξε και τον σωματικό κίνδυνο.\nΆρα τώρα είχε έλθει η ώρα να τους χτυπήσω κι εγώ εκεί που πονούσαν περισσότερο.\nΉθελαν να εξαφανίσουν την πολεμική δράση του Α/Γ. ΛΕΣΒΟΣ.\nΑλλά όσα στοιχεία και αν είχαν καταστρέψει, τα δικά μου ήταν αρκετά.\nΚαι επειδή με ειδοποίησαν κάποιοι καλοί φίλοι ότι θα έκλεβαν τα στοιχεία, έβγαλα τόσες φωτοτυπίες, ώστε να μην μπορώ να υπολογίσω τον αριθμό και τις μοίρασα σε εξέχοντες ανθρώπους και πατριώτες.\nΤα στοιχεία αυτά άρχισαν να διαρρέουν στα μέσα μαζικής ενημέρωσης σε όλη την Ελλάδα.\nΥπήρξαν άνθρωποι και Έλληνες συγχρόνως, που τροφοδότησαν τα μέσα, χωρίς να είμαι εν γνώσει, σχετικά με την δράση του Χανδρινού.\nΠρώτος άρχισε ο συνάδελφος και συγγραφέας με άρθρο του στην Απογευματινή.\nΑκολούθησαν κανάλια και πολλά άλλα δημοσιεύματα, τα οποία ήσαν καταπέλτες για τους προδότες του Ελληνισμού.\nΌμως αυτοί έκαναν πως δεν ήξεραν τίποτα.\nΔεν μιλούσαν νομίζοντας ότι αν δεν απαντήσουν ο κόσμος θα ξεχάσει.\nΑλλά για κακή τους τύχη, ξύπνησε η Κύπρος.\nΈνας πολύ αξιόλογος άνθρωπος, δημοσιογράφος και Έλληνας, άκουσε με μεγάλη προσοχή την πραγματική Ιστορία του Α/Γ. ΛΕΣΒΟΣ και ήλθε στην Αθήνα με τους συνεργάτες του.\nΠήρε διάφορες συνεντεύξεις, είδε το σπίτι του Χανδρινού, είδε τα στοιχεία και εν συνεχεία δημιούργησε ένα οδοιπορικό της πορείας του Α/Γ. ΛΕΣΒΟΣ, της πολεμικής του δράσης, της Ηρωικής μάχης της ΕΛ.ΔΥ.Κ. και της πορείας των δύο υποβρυχίων ΓΛΑΥΚΟΣ και ΝΗΡΕΥΣ.\nΚυβερνήτης του Υ/Β. ΓΛΑΥΚΟΣ ήταν ο αδελφός μου ο Βασίλης Γαβριήλ.\nΠροβλήθηκε πολλάκις εις την Κύπρο και ο Σύνδεσμος Καταδρομέων της Επαρχίας Πάφου μαζί με τον Δήμαρχο και το Δημοτικό Συμβούλιο αφιέρωσαν ένα πάρκο και ένα απέριττο μνημείο για να θυμίζει σε όλους την Ηρωική δράση του Χανδρινού, του πληρώματος του Α/Γ. ΛΕΣΒΟΣ και την συμμετοχή της ΕΛ.ΔΥ.Κ. στην υπεράσπιση της ελευθερίας της Κύπρου.\nΤα αποκαλυπτήρια έκανε ο τότε Πρόεδρος της δημοκρατίας της Κύπρου.\nΕκεί άκουσα για πρώτη φορά πόσο συνέβαλε το Α/Γ. ΛΕΣΒΟΣ στην ελευθερία της Πάφου από τον ίδιο τον Υπουργό Άμυνας της Κύπρου.\nΕκεί ένοιωσα ότι βρισκόμουν στην πραγματική Ελλάδα, ανάμεσα σε πραγματικούς Έλληνες που αγαπούν με πάθος την Πατρίδα που τους γέννησε.\nΈδωσαν το όνομα του Χανδρινού και σε ένα δρόμο της Πάφου, ξανά με πρωτοβουλία του Προέδρου του Συνδέσμου Εφέδρων Καταδρομέων Επαρχίας Πάφου και του Δήμου της πόλης Πάφου.\nΤην σκυτάλη της ενημερώσεως περί της πολεμικής δράσεως του Α/Γ. ΛΕΣΒΟΣ πήρε ο πρόεδρος της Επιστημονικής Εταιρίας Μελέτης Εθνικών Θεμάτων «ΑΧΙΛΛΕΥΣ», έκανε γνωστή την Ιστορία του Α’Γ. ΛΕΣΒΟΣ και βράβευσε τον Χανδρινό για την εξέχουσα Εθνική προσφορά του.\nΤο βραβείο παρέλαβαν δια λογαριασμό του η γυναίκα του και οι κόρες του Χανδρινού.\nΜη νομίζετε πως οι εχθροί της Ιστορίας της Ελλάδος έπαψαν να μάχονται τον Χανδρινό.\nΣε κάθε εκπομπή της τηλεόρασης έσπευδαν να πάρουν τηλέφωνο η τον παρουσιαστή η τον ιδιοκτήτη του καναλιού δια να μην επιτρέψουν ξανά την αναμετάδοση της Ιστορίας του Χανδρινού.\nΔεν νομίζω ότι αυτούς ανθρώπους που είναι υπεύθυνοι για την τραγωδία της Κύπρου και τόσων χαμένων παιδιών, που αυτοί τα έστειλαν στην Κύπρο, να μπορούμε να τους ονομάζουμε «Έλληνες».\nΠρέπει όμως να σταματήσω να μιλώ για τις αναμνήσεις μου διότι έχω τόση πίκρα αλλά και τόση δύναμη από το καινούριο μου ρολόι που μπορεί να πω πολλά κοσμητικά επίθετα γι’ αυτούς που πρόδωσαν και ακόμα εξακολουθούν να προδίδουν και να ξεπουλούν τον Ελληνισμό.\nΌμως όταν ο Θεός έφτιαξε τον κόσμο κράτησε το καλύτερο κομμάτι για τον εαυτό του και αυτό είναι η Ελλάδα και της έδωσε το χάρισμα, μόνο αυτή, να γεννάτε το ΠΝΕΥΜΑ, όπως είπε και ο Χριστός, και να μεταδίδεται στον κόσμο.\nΓι’ αυτό και η ΕΛΛΑΣ ΔΕΝ ΠΕΘΑΙΝΕΙ ΠΟΤΕ!\nΌσο για μένα συνεχίζω τον αγώνα μου για την Πατρίδα μου, τον Χανδρινό και τα παιδιά μου μέχρι να με καλέσει ο Θεός και να παραδώσει την σκυτάλη μου σε κάποιον άλλον.\nΈως τότε, όμως, το Ιερό Ξύλο και το ατσαλένιο ρολόι μου θα μου δίνουν την δύναμη που πρέπει να έχω για να αντιμετωπίζω τους ΥΠΑΝΘΡΩΠΟΥΣ μα και τους ΑΝΘΕΛΛΗΝΕΣ.\nΑυτή είναι η μαρτυρία μου για τον Άκη μου, από τον Ιούλιο του 1974 μέχρι και σήμερα.\nΑπό την ημέρα που τον γνώρισα, μικρό κοριτσάκι, μέχρι την ημέρα που πέταξε ελεύθερος στον Δημιουργό του.\nΕίναι ο δικός μου Άκης και κανείς δεν μπορεί να μου τον πάρει πια.\nReal.gr -: LIVE: Η ομιλία Μητσοτάκη στη Βουλή


Οι πορδές μπορεί να μας κάνουν να ντρεπόμαστε αλλά κάνουν,\nεπίσης, καλό στην υγεία μας. Μπορεί να μην είναι ο πιο κομψός τρόπος, αλλά έτσι φαίνεται η καλή λειτουργία του πεπτικού μας συστήματος και το ισορροπημένο επίπεδο των βακτηρίων του εντέρου.\nΗ Medical Daily προτείνει στους ανθρώπους να αφήνουν αέρια από πέντε έως δέκα φορές την ημέρα, αν και το thefartfacts.com ανεβάζει αυτή τη συχνότητα στις 14.\nΟι περισσότερες από τις πορδές μας προκύπτουν ενώ κοιμόμαστε. Τα τρόφιμα που τις προκαλούν περισσότερο είναι τα φασόλια, οι αγκινάρες, τα γαλακτοκομικά προϊόντα, οι γλυκοπατάτες, η βρώμη, τα καρύδια, η σόγια και το σιτάρι.\nΟι πορδές μπορούν να σας βοηθήσουν να προσδιορίσετε αν η διατροφή σας είναι ισορροπημένη δεδομένου ότι το σώμα σας αντιδράει στο κάθε τρόφιμο με διαφορετικό τρόπο.\nΈτσι, αν τρώτε πολύ κόκκινο κρέας, οι πορδές σας θα βρωμάνε περισσότερο. Αν τρώτε πολλούς υδατάνθρακες, θα αφήνετε περισσότερα αέρια, αλλά θα έχετε μια πιο ουδέτερη οσμή.\n← Ήταν Πολύ Κοντά Στον Θάνατο Από Βουλωμένες Αρτηρίες Στην Καρδιά, Μέχρι Που Μια Γιαγιά Του Έδωσε Αυτή Τη Συνταγή!\nΠοιοι Είναι Οι Σπόροι Που Αναγεννούν Τους Τένοντες & Εξαφανίζουν Τους Πόνους Στα Γόνατα! →\nAπίστευτο Πολίτικο Θεσσαλονίκης!\n02/09/2018 NewsTime Δεν επιτρέπεται σχολιασμός στο Aπίστευτο Πολίτικο Θεσσαλονίκης!


Aφγανιστάν: Πουλάνε τα παιδιά τους για 500 δολάρια (βίντεο) | Defencenet\nOι ρεπόρτερ του ΒΒC εντόπισαν έξω από τη Χεράτ δύο γονείς που αναγκάστηκαν να κάνουν το αδιανόητο.\nΠούλησαν ένα από τα παιδιά τους για να μπορέσουν να ταΐσουν τα υπόλοιπα μέλη της οικογένειας, μία ιστορία που φαίνεται πως δεν είναι η μοναδική. Τα στοιχεία τους δε δημοσιοποιούνται για ευνόητους λόγους.\n«Τα άλλα μου παιδιά πέθαιναν από την πείνα και έτσι χρειάστηκε να πουλήσουμε την κόρη μου. Πώς μπορώ να μην νιώθω θλίψη, είναι παιδί μου. Μακάρι να μην έπρεπε να το κάνω» λέει η μητέρα στην κάμερα του BBC. O σύζυγός της εργαζόταν ως συλλέκτης απορριμμάτων, αλλα πλέον δεν κερδίζει καθόλου χρήματα.\nΥπάρχουν και άλλες οικογένειες που αναγκάστηκαν να πουλήσουν τα παιδιά τους, σε μία λύση απελπισίας για να ζήσουν οι υπόλοιποι. Γονείς πλησίασαν ακόμη και την ομάδα του ΒBC για να τους ρωτήσουν αν ενδιαφέρονται να αγοράσουν βρέφη και παιδιά, στην αφγανική επαρχία.\n«Η απελπισία και η κρίση που μαστίζουν τους ανθρώπους εδώ είναι δύσκολο να περιγραφούν με λόγια» καταλήγει η δημοσιογράφος.\nΔεν υπάρχει χρόνος για να αποφασίσει η πολιτισμένη Δύση τι θα κάνει με το Αφγανιστάν.


Melawati Hotel, Κουάλα Λουμπούρ, Μαλαισία - Σύγκριση προσφορών\nNo. 321-a1 Lorong Selangor Bandar Baru, Κουάλα Λουμπούρ, Μαλαισία\nΟι καλύτερες προσφορές για το Melawati Hotel\nΚριτικές για το Melawati Hotel\nΠληροφορίες για το Melawati Hotel\nΤο ξενοδοχείο στην περιοχή Ampang διαθέτει υπηρεσία εισιτηρίων, 24ωρη υπηρεσία υποδοχής και δωρεάν ασύρματο ίντερνετ στους κοινόχρηστους χώρους. Επιπλέον, παρέχει καθαριστήριο, υπηρεσίες πλυσίματος ρο...\nΠαροχές στο Melawati Hotel\nΦωτογραφίες από το Melawati Hotel\nΠού βρίσκεται το Melawati Hotel\nPetronas Towers7,1 χλμ.\nSuria KLCC7,2 χλμ.\nKLCC Park7,2 χλμ.\nPavilion Kuala Lumpur7,9 χλμ.\nPetaling Street9,3 χλμ.\nBukit Jalil National Stadium18,4 χλμ.\nMelawati Hotel: Συχνές ερωτήσεις\nΠόσο κοντά βρίσκεται το Melawati Hotel στο πλησιέστερο αεροδρόμιο, Κουάλα Λουμπούρ Kuala Lumpur Intl;\nΤο Melawati Hotel απέχει 52,6 χλμ. από το πλησιέστερο αεροδρόμιο, Κουάλα Λουμπούρ Kuala Lumpur Intl. Η διαδρομή από το αεροδρόμιο για το ξενοδοχείο διαρκεί συνήθως 1h 5min με κανονικές συνθήκες κίνησης. Είναι σημαντικό να λάβετε υπόψη τις ώρες αιχμής, ειδικά στις μεγάλες μητροπόλεις.\nΚουάλα Λουμπούρ Kuala Lumpur Intl - Ποιος είναι ο καλύτερος τρόπος μετακίνησης στο Melawati Hotel;\nΟι εφαρμογές κοινοχρησίας οχημάτων και ταξί είναι μια συχνή λύση για τους επισκέπτες του Melawati Hotel που επισκέπτονται την πόλη Κουάλα Λουμπούρ. Αυτός είναι συχνά ο πιο οικονομικός τρόπος μετακίνησης στην πόλη Κουάλα Λουμπούρ.\nΠοιος είναι ο τηλεφωνικός αριθμός του Melawati Hotel;\nΜπορείτε να επικοινωνήσετε με τη ρεσεψιόν του Melawati Hotel στο +60 341 626 984.\nΥπάρχει Wi-Fi στο Melawati Hotel;\nΝαι, το Melawati Hotel διαθέτει Wi-Fi για τους επισκέπτες του.\nΠότε είναι το check out στο Melawati Hotel;\nΔιαθέτει υπηρεσίες πλυσίματος ρούχων το Melawati Hotel;\nΤο Melawati Hotel διαθέτει υπηρεσία πλυσίματος ρούχων. Επικοινωνήστε με το κατάλυμα για πληροφορίες.\nΠόσο απέχει το Melawati Hotel από το κέντρο της πόλης Κουάλα Λουμπούρ;\nΤο Melawati Hotel απέχει μόλις 2,3 χλμ. από το κέντρο της πόλης Chow Kit, Κουάλα Λουμπούρ. Από το Melawati Hotel μπορείτε να βρείτε δημοφιλή αξιοθέατα, όπως: Petronas Towers.\nΞενοδοχεία παρόμοια με το Melawati Hotel\nΞενοδοχεία κοντά στο Melawati Hotel\nΣτην πόλη Κουάλα Λουμπούρ, το Oakwood Hotel and Residence Kuala Lumpur απέχει 10 λεπτά, με το αυτοκίνητο από το Suria KLCC και διαθέτει δωρεάν ιδιωτικό πάρκινγκ. Αυτό το ξενοδοχείο βρίσκεται σε κεντρική τοποθεσία και απέχει μόνο μερικά λεπτά με το αυτοκίνητο από το Fahrenheit 88 Mall.\nΤοποθετημένο στην περιοχή Kuala Lumpur City Centre, αυτό το 5 αστέρων ξενοδοχείο απέχει μόνο λίγα λεπτά από τα Suria KLCC και Πύργοι Πετρόνας. Έχει θέα στο Κουάλα Λουμπούρ, ενώ προσφέρει πρόσβαση σε εμπορικό κέντρο.\nΤο AC Hotel by Marriott Kuala Lumpur βρίσκεται στην πόλη Κουάλα Λουμπούρ, κοντά στα δημοφιλή αξιοθέατα. Οι επισκέπτες μπορούν επίσης να απολαύσουν δωρεάν ασύρματη πρόσβαση στο ίντερνετ.


ΕΛΛΗΝΙΚΗ ΤΕΛΕΤΟΥΡΓΙΑ ΚΑΙ ΕΥΧΗ: Ο Όρκος του Σωκράτους στο Ασκληπιό, η τελετουργική Επώαση, η θυσία του Αλεκτρυόνος και η Ευχή – Sacred Athenian Calendar\nPost published:Δεκέμβριος 6, 2020\nΣτον Φαίδωνα (118a) του Πλάτωνος, διαβάζουμε την περιγραφή των τελευταίων δευτερολέπτων κυριολεκτικά προτού πεθάνει ο Σωκράτης από το δηλητήριο που είχε ήδη διαπεράσει στο σώμα του, αφού αναγκάστηκε να πιει το κώνειο που η Πολιτεία είχε δικάσει για την εκτέλεση του:\n― ἤδη οὖν σχεδόν τι αὐτοῦ ἦν τὰ περὶ τὸ ἦτρον ψυχόμενα, καὶ ἐκκαλυψάμενος—ἐνεκεκάλυπτο γάρ—εἶπεν—ὃ δὴ τελευταῖον ἐφθέγξατο— «ὦ Κρίτων, ἔφη, τῷ Ἀσκληπιῷ ὀφείλομεν ἀλεκτρυόνα: ἀλλὰ ἀπόδοτε καὶ μὴ ἀμελήσητε.»\n«Είχε φτάσει να παγώνει γύρω από το υπογάστριο, όταν ο Σωκράτης ξεσκέπασε το πρόσωπο του—το είχε καλυμμένο—και είπε—ήταν ο τελευταίος του λόγος — Κρίτωνα, χρωστάμε στον Ασκληπιό έναν αλεκτρυόνα. Δώστε την οφειλή και μην την αμελήσετε.»\nΑυτές ήταν οι τελευταίες λέξεις που ειπώθηκαν ποτέ από τον Σωκράτη, όπως αναφέρεται στον Φαίδωνα του Πλάτωνα, και αναφέρονται σε ένα τελετουργικό που πραγματοποιείται από τους ευχέτες της λατρείας του ήρωος Ασκληπιού. Φαίνεται ότι ο Σωκράτης να είχε ορκιστεί να εκτελέσει ένα τέτοιο τελετουργικό.\nΠαρακάτω, πρέπει να πω περισσότερα για την τελετουργική πράξη στην οποία αναφέρεται ο Σωκράτης και η οποία είναι το σφάγιο ενός αλεκτρυόνος προσφερόμενου ως θυσία στον Ασκληπιό. Είναι σημαντικό ότι, από όλους τους μαθητές του Σωκράτους, ο Κρίτων ξεχωρίζει ως το άτομο που πρέπει να τελέσει την τελετουργική πράξη. Ο Κρίτων ήταν ντόπιος του αθηναϊκού δήμου με το όνομα Αλωπεκή. Όλες οι περιοχές που ελέγχονται από την πόλη της Αθήνας χωρίστηκαν σε περιοχές που είναι γνωστές ως «Δήμοι» και γνωρίζουμε για το γεγονός ότι ο Σωκράτης καθώς και ο Κρίτων ήταν δημότες του ίδιου δήμου, της Αλωπεκής. Είναι λογικό, λοιπόν, ότι ο Σωκράτης να καλεί τον συντοπίτη του, τον Κρίτωνα, για να τελέσει τη θυσία του κόκορα, καθώς όλες οι θρησκευτικές πρακτικές εκείνες τις ημέρες προέρχονταν από τις τοπικές παραδόσεις. Για να το πούμε διαφορετικά, οι αρχαίες αθηναϊκές θρησκευτικές πρακτικές που σχετίζονται με τελετές και μύθους συνδέονται αυστηρά με τον οπουδήποτε που γεννήθηκε και μεγάλωσε σε αυτούς του τόπους. Αυτός είναι ο λόγος για τον οποίο ο Σωκράτης επέλεξε τον συνδημότη του ως εκείνον που θα τον αντικαταστήσει και θα θυσιάσει έναν κόκορα στον Ασκληπιό.\nΥπάρχουν εξωτερικές ενδείξεις που αποδεικνύουν την ύπαρξη τελετών που περιλαμβάνουν μια τέτοια θυσία. Παρακάτω, θα εισέλθω στις λεπτομέρειες αυτών των στοιχείων, δείχνοντας ότι το κίνητρο των Ευχετών στη θυσία ενός αλεκτρυόνα στον Ασκληπιό ήταν ώστε να αναζητήσουν μια θεραπεία για μια ασθένεια ή για να αποτρέψουν μια ασθένεια. Αλλά πρώτα, πρέπει να ανασκοπήσουμε τα βασικά στοιχεία του πραγματικού μύθου που επικεντρώνεται στον Ασκληπιό.\nΣύμφωνα με μια πρώιμη εκδοχή του μύθου, ο Ασκληπιός ήταν ένας ιατρός που είχε τη δύναμη να αναζωογονεί τους νεκρούς έτσι η θεϊκή τάξη απειλήθηκε τόσο πολύ από αυτή τη δύναμη που ο ίδιος ο Ζευς αποτέφρωσε τον ήρωα με τον θεϊκό κεραυνό του. Μόλις πέθανε, ο Ασκληπιός έγινε ήρωας λατρείας και, ως εκ τούτου, πιστεύεται ότι έχει τη δύναμη να βοηθά εκείνους που τον λατρεύουν να σταματά ή να αποτρέπει τις ασθένειές τους.\nΟ Ασκληπιός θεωρήθηκε πρωτίστως ως ήρωας λατρείας την εποχή που πέθανε ο Σωκράτης, το -399 έτος, αλλά, τελικά, εξελίχθηκε σε έναν πλήρη θεό στο πλαίσιο των ιερών του, όπως στην Επίδαυρο και στην Πέργαμο· στην εποχή του Παυσανία, για παράδειγμα, που έζησε τον +2ο αιώνα, ο Ασκληπιός θεωρείται πλέον ως θεός.\nΈνας συμβατικός τρόπος λατρείας του Ασκληπιού στα ιερά του, όπως στην Επίδαυρο και στο Πέργαμο, είναι να ζήσετε μια τελετουργική «επώασις»· να πάτε για ύπνο αφού ευχηθείτε σε αυτόν και, στον ύπνο σας, θα μείνετε σε πνευματική επαφή με την ιερή του παρουσία, ελπίζοντας ότι ο Ασκληπιός θα σας δώσει κάποια απάντηση στην Ευχή σας. Εάν προσέξει την Ευχή σας, θα θεραπευτείτε – αλλά φυσικά δεν υπάρχει καμία εγγύηση ότι η Ευχή σας θα ληφθεί υπόψη από τον θεό.\nΣτο πλαίσιο, των τελετουργικών της επώασης προστίθεται ένα σχετικό απόσπασμα που χρονολογείται από τον +2ο αιώνα. Η πηγή είναι ο Αρτεμίδωρος, ο συγγραφέας μιας πραγματείας για την ερμηνεία των ονείρων (Ονειροκριτικά), και εδώ περιγράφεται αυτό που αναφέρει αυτή η πηγή σχετικά με την τελετουργική πρακτική της θυσίας των κοκόρων στον Ασκληπιό:\n― ηὔξατότ τῷ Ἀσκληπιῷ, εἰ διὰ τοῦ ἔτους ἄνοσος ἔλθοι, θύσειν αὐτῷ ἀλεκτρυόνα· ἔπει διαλιπὼν ἡμέραν ηὔξατο πάλιν τῷ Ἀσκληπιῷ, εἰ μὴ ὀφθαλμιάσειεν, ἕτερον ἀλεκτρυόνα θύσειν. καὶ δὴ εἰς νύκτα ἔδοξε λέγειν αὐτῷ τὸν Ἀσκληπιὸν «εἷς ἀλεκτρυὼν ἀρκεῖ». άνοσος μὲν οὖν ἔμεινεν, ὠφθαλμίασε δὲ ἰσχυρῶς· καὶ γὰρ μιᾷ εὐχῇ ὁ θεὸς ἀρκούμενος τὸ ἕτερον ἠρνεῖτο.\n«Υπήρχε ένας άνθρωπος που ευχήθηκε [εύχεσθαι] στον Ασκληπιό, [λέγοντας] ότι αν [ο άνθρωπος] περάσει ένα ολόκληρο έτος χωρίς ασθένεια, [ο άνθρωπος] θα θυσιάσει [θύειν] σε αυτόν [Ασκληπιός] έναν ἀλεκτρυὼν. Μια μέρα αργότερα, ευχήθηκε πάλι στον Ασκληπιό, λέγοντας ότι, αν [ο άνθρωπος] δεν είχε κάποια ασθένεια στα μάτια, θα θυσίαζε [δεύτερο] ἀλεκτρυὼν. Στη συνέχεια, κατά τη διάρκεια της νύχτας, ο Ασκληπιός του εμφανίστηκε σε ένα όνειρο και του είπε: «ένας ἀλεκτρυὼν είναι αρκετός για μένα». Αυτό που συνέβη μετά από αυτό είναι ότι [ο άνθρωπος] παρέμεινε απαλλαγμένος από οποιαδήποτε ασθένεια, εκτός από το ότι ανέπτυξε μια πολύ σοβαρή ασθένεια των ματιών. Έτσι, ο θεός [Ασκληπιός] ήταν ικανοποιημένος με μια Ευχή , αλλά είπε όχι στη δεύτερη περίπτωση.\nΑρτεμίδωρος Ονειροκριτικά 5.9\nΣε αυτό το απόσπασμα, το άτομο που προσεύχεται στον Ασκληπιό δεσμεύεται να θυσιάσει έναν πετεινό – ή δύο πετεινούς – «στον θεό» μόνο μετά από ένα χρόνο που πέρασε. Έτσι, η θυσία εδώ θα ήταν μια πράξη των Ευχαριστιών που πραγματοποιείται μόνο μετά την εκπλήρωση μιας επιθυμίας – και μόνο αφού είχε ήδη πραγματοποιηθεί η τελετουργική «επώασις», συνοδευόμενη από ένα όνειρο. Υπάρχει μια παράλληλη ιστορία που συναντάμε στον Ηρώδα και το έργο του Μιμίαμβοι (4.11–20), όπου ένας πετεινός θυσιάζεται ως πράξη των Ευχαριστιών για μια θεραπεία που ο Ασκληπιός έχει ήδη επιτύχει για την γυναίκα που λέει την Ευχή της.\nΥπάρχουν όμως και άλλες καταστάσεις όπου η θυσία ενός ζώου στον Ασκληπιό, με ή χωρίς τις πρόσθετες προσφορές άρτων σε αυτόν, πραγματοποιείται πριν από την τελετουργική επώαση και πριν γίνει γνωστό εάν η επιθυμία του ατόμου που εύχεται θα προσεχθεί από τον θεό ή όχι. Ένα λαμπρό παράδειγμα είναι του κείμενο του από τις Επιγραφές της Περγάμου 161AB, που χρονολογείται στο πρώτο μισό του +2ου αιώνος.\nΣτην περίπτωση του Φαίδωνος (118a) του Πλάτωνος, η διατύπωση του Σωκράτους δείχνει αυτό το είδος της προκαταρκτικής θυσίας στον Ασκληπιό – μια θυσία που πραγματοποιείται πριν από μια τελετουργική επώαση.\nΟι λάτρεις του Ασκληπιού θυσιάζουν έναν πετεινό σε αυτόν, και η θυσία θα πρέπει να συσχετιστεί με μια επιθυμία για υγίεια. Επιπλέον, αυτή η επιθυμία θα πρέπει να διατυπωθεί προφορικά σε μια Ευχή. Μια τέτοια πράξη ευχής ισοδυναμεί με τον όρκο. Η ιδέα είναι, ότι ορκίζομαι στη θυσία ενός πετεινού στο πλαίσιο της απόδοσης της Ευχής. Δεδομένου ότι ο Σωκράτης αναφέρεται, κυριολεκτικά, ότι: «οφείλουμε τη θυσία ενός αλεκτρυόνος στον Ασκληπιό», υπονοείται ότι ο Σωκράτης είχε ορκιστεί στο πλαίσιο ότι είχε κάνει μια Ευχή. Ευχόταν να πάρει κάτι από τον θεό. Ζητούσε κάτι.\nΈτσι, όταν κάνετε έναν όρκο σε μια Ευχή, όπως εκφράζεται με τη λέξη «εύχεσθαι», λέτε σε μια θεότητα ότι θα κάνετε ή έχετε κάνει κάτι με την ελπίδα ότι η θεότητα στον οποία εύχεστε θα παραχωρήσει αυτό που επιθυμείτε.\nΑλλά η θεότητα στον οποία εύχεται ένας άνθρωπος δεν είναι υποχρεωμένη να προσέξει την Ευχή. Έτσι, η θεότητα δεν είναι υποχρεωμένη να επιστρέψει την εύνοια, ας πούμε, μια θυσία που ανακοινώνεται με την Ευχή. Η πραγματοποίηση μιας θυσίας που ανακοινώνετε στην ευχή – είτε αυτή η θυσία πραγματοποιείται στο παρελθόν, στο παρόν ή στο μέλλον – δεν εγγυάται ότι θα λάβετε την επιθυμία σας από τη θεότητα στην οποία προσεύχεστε.\nΕπιστρέφοντας στον όρκο του Σωκράτη, ρωτώ: εκπληρώθηκε η «επιθυμία της-προσευχής»;\nΗ απάντησή είναι ναι.\nΟ Ασκληπιός είχε εκχωρήσει για άλλη μια φορά στον Σωκράτη την πιο αγαπημένη του επιθυμία – τον λόγο για να ζήσει ξανά.


hotmodel1984 προφίλ | Porno Free Live Sex Chat 18\n36, Υδροχόος, United States of America, Dallas, Tx\nΤελευταία Είσοδος: 11/07/2020 3:54:10 μ.μ.\nΚάνοντας κλικ στο κουμπί, ανεβάζεις την hotmodel1984 στην πρώτη θέση στην κεντρική σελίδα για 60 δευτερόλεπτα. Κατά τη διάρκεια αυτή, το δωμάτιο συζητήσεων του μοντέλου θα γίνει πολύ πιο εμφανές και απίστευτα δημοφιλές! Μια ειδοποίηση σχετικά με την ενέργειά σου θα κάνει την εμφάνισή της στη συζήτηση, που θα είναι ορατή στο μοντέλο και στους υπόλοιπους χρήστες της συζήτησης. Η hotmodel1984 σίγουρα θα εκτιμήσει την κίνησή σου αυτή και θα είναι ιδιαίτερα υποχρεωμένη σε εσένα!\nΣημαντικές λεπτομέρειες του/της hotmodel1984\nΕρασιτεχνικά βίντεο του/της hotmodel1984


ECCLESIA: “De Ecclesiæ Universalis” - ROCKWAY\nHomeΚΡΙΤΙΚΕΣECCLESIA: “De Ecclesiæ Universalis”\nDecember 17, 2020 Γιώργος Μακρής ΚΡΙΤΙΚΕΣ Comments Off on ECCLESIA: “De Ecclesiæ Universalis”\nΕίδος:Heavy, Power/Doom Metal\nΔισκογραφική: Aural Music\nΠέραν πάσης αμφιβολίας, αυτή τη στιγμή σας παρουσιάζω μια από τις πιο ιδιαίτερες κυκλοφορίες της χρονιάς! Πρώτα από όλα δηλώνω άγνοια και αμέσως ζητώ άφεση αμαρτιών με προσευχή και κατάνυξη στην Εκκλησιά (Ecclesia) του Heavy Metal.\nΈτσι επιγραμματικά, τα αυτιά μας γίνονται μάρτυρες στα χέρια των Γάλλων Ecclesia, οι οποίοι σαν αλλοτινοί ιεροεξεταστές μας βασανίζουν ώστε να ομολογήσουμε πίστη στο ολοκαύτωμα που μας παρουσιάζουν. Μιλάμε για δίσκο – αποκάλυψη, ο οποίος σίγουρα έχει ήδη ταράξει τα ύδατα της Heavy, Power/Doom Metal σκηνής.\nΗ παρουσία των Ecclesia υφίσταται ήδη από το 2017 με το EΡ “Witchfinding Metal of Doom”, το οποίο απλώς έδειξε κάποια τυπικά δείγματα, χωρίς κάτι το εξεζητημένο και αυτή τη στιγμή με το “De Ecclesiæ Universalis” έχουν κατορθώσει να κάνουν άλματα σε όλα τα επίπεδα, ακόμη και στα κομμάτια του “Witchfinding Metal of Doom”, τα οποία έχουν απογειώσει ποικιλοτρόπως και ακούγονται πολύ πιο φρέσκα και σαφώς πιο δυναμικά. Σίγουρα, για ντεμπούτο, έχουν κάνει ήδη μεγάλη διαφορά.\nΤα πάντα έχουν προσεχθεί στο έπακρο, ακόμη και στην πιο μικρή λεπτομέρεια. Αρχικά, το οπτικό σκέλος με τα κόκκινα άμφια και τις μάσκες των ιεροεξεταστών εκείνης της περιόδου, το θεατρικό concept του δίσκου το οποίο αναφέρεται σε μια σκοτεινή περίοδο της ανθρωπότητας περί τον 12ο αιώνα, όπου προκατάληψη και δεισιδαιμονίες ήταν καθημερινό φαινόμενο, με ανθρώπους να καίνε και να βασανίζουν στο όνομα της θρησκείας. Tέλος, ακόμη και από τα ονόματα που υιοθετούν τα μέλη του γκρουπ (Julius Accusator, The Witchfinder General, Frater Ignis Sacer, Pater Hexenhammer, Pater Walkelinus…), βάζουν ένα λιθαράκι στο οικοδόμημα του “De Ecclesiæ Universalis”, προς την ολοκλήρωση.\nΈτσι κατά αυτόν τον τρόπο το πλαίσιο και ο καμβάς είναι έτοιμα να απεικονίσουν τα πιο μελανά και αιματηρά σημεία της Ιεράς Εξέτασης. Ακόμη και το εξώφυλλο είναι απόκοσμα όμορφο και υποβλητικό, προϊδεάζοντας τι θα επακολουθήσει, με τον τρόπο όμως, που ορίζουν οι ίδιοι οι Ecclesia.\nΟι απόκοσμες ψαλμωδίες και οι καμπάνες ηχούν σε ένα γκροτέσκο περιβάλλον οπού ο καθένας είναι έτοιμος να μαρτυρήσει για να σωθεί. Ο ήχος που μας παρουσιάζουν οι Ecclesia δεν έχει κάτι το πρωτοποριακό και στηρίζονται (σε θέματα μουσικών επιρροών) στα ιερά τέρατα του χώρου (Candlemass, Cathedral, Solitude Aeturnus), αλλά είναι τόσο όμορφα φιλτραρισμένο το αποτέλεσμα μέσα από το πρίσμα στο οποίο έχουν δουλέψει το concept του “De_Ecclesiæ_Universalis”, που δεν γίνεται να μην αποτελέσεις μέρος της εξέτασης τους.\nΌλα είναι τόσο άρτια δουλεμένα που αν μη τι άλλο δείχνει τον επαγγελματισμό και την σοβαρότητα του συγκροτήματος σε επίπεδο ενορχηστρώσεων με έξυπνα και ογκώδη riffs και solos, μοναδικά φτιαγμένα και ποτισμένα από το Heavy Metal δισκοπότηρο. Εξίσου καθηλωτικά και τα ρεφρέν, τα οποία είναι εξόχως ερμηνευμένα από τη χαρακτηριστική φωνή του Frater Arnhwald. Ο κύριος αυτός δίνει ρεσιτάλ σε κάθε στιγμή του δίσκου, έχοντας ως βάση το power και φτάνοντας μέχρι το doom με εξαιρετική ευκολία απογειώνοντας τον δίσκο. Τα παραπάνω όμως, είναι σε άμεση συνάρτηση και με την χρήση εκκλησιαστικού οργάνου, λατινικών ψαλμωδιών, χορωδιακών φωνητικών και τη γνώριμη χροιά του Witchfinder General (o Vincent Price, στο intro του God’s Trial, σε ένα ηχητικό απόσπασμα από την ταινία Witchfinder General) .\nΕπιπλέον, η παραγωγή είναι τόσο συμπαγής, που δίνει την απαραίτητη αίγλη σε ένα μεγαλεπήβολο εγχείρημα, το οποίο είναι τυλιγμένο σε ένα πέπλο μυστήριου και σκότους.\nΌλο το album κυλάει αβίαστα χωρίς να αφήνει κενά και σκαμπανεβάσματα, με τα τραγούδια να είναι πραγματικά εξαίσια ώστε να μην μπορείς να ξεχωρίσεις κάποιο από αυτά. Κομμάτια όπως “Ecclesia Sathani”, “Behold the Heretic Burning”, “Antichristus” και ”God’s Trial”, δεν γράφονται κάθε μέρα, ενώ και η διασκευή στους Venom (“Burn the Witch”), είναι απολαυστικότατη και είναι μέσα στο πνεύμα του δίσκου.\nΟλοκληρώνοντας την ακρόαση στο ντεμπούτο των Ecclesia πραγματικά διασκέδασα και απόλαυσα ένα φρέσκο διαμάντι, δουλεμένο με περίσσιο μεράκι. Σίγουρα οι φίλοι της καλής μουσικής το έχουν τσεκάρει και το έχουν σε περίοπτη θέση. Όσοι δεν το έχουν κάνει όμως θα έρθουν μετανιωμένοι και θα ζητήσουν άφεση αμαρτιών γιατί το “De Ecclesiæ Universalis” δεν συγχωρεί… Ήμαρτον, μετανοείτε αμαρτωλοί!!!\nMay 7, 2014 Comments Off on BLOOD AND SUN: “White Storms Fall”


Αλκιβιάδης Βατόπουλος- Self test: Να γίνει καθολική η χρήση του self test σε όλους τους εργαζόμενους – Νοσοκομείο\nΜιλώντας στο MEGA ο καθηγητής μικροβιολογίας Αλκιβιάδης Βατόπουλος χαρακτήρισε τα self test ως χρήσιμο εργαλείο.\n«Για να έχουμε άνοιγμα της κοινωνίας, με δεδομένο τον μεγάλο αριθμό κρουσμάτων, το αντίβαρο πρέπει να είναι τα τεστ. Αν αυτό γίνεται επαναλαμβανόμενα σε όσο το δυνατόν περισσότερο εργαζόμενους, θα είναι ένα όπλο, για να μπορέσουν να ανοίξουν οι δραστηριότητες με την μεγαλύτερη ασφάλεια», είπε χαρακτηριστικά ο κ. Βατόπουλος.\nnewsself testtopΑλκιβιάδης ΒατόπουλοςεργαζόμενοιΚορωνοϊός\nPfizer: Παρουσίαση του Ψηφιακού Κέντρου Τεχνολογίας στη Θεσσαλονίκη


Kέδρος - Bean & Herb\nΑυτά τα μικρά μούρα έχουν χρησιμοποιηθεί για γαστρονομικούς και φαρμακευτικούς σκοπούς από την αρχαιότητα και οι τρέχουσες έρευνες δείχνουν ότι μπορεί να προσφέρουν διάφορα οφέλη για την υγεία.\nSKU: HΒ45\tTags: αρκευθος κεδροκούκουτσο κέδρος\nΤο δέντρο αρκεύθου, Juniperus communis, είναι ένας αειθαλής θάμνος που φυτρώνει σε πολλά μέρη του κόσμου, συμπεριλαμβανομένης της Βόρειας Αμερικής, της Ευρώπης και της Ασίας. Παράγει κώνους σπόρων που είναι κοινώς γνωστοί ως μούρα αρκεύθου. Αν και ο χρωματισμός των μούρων ποικίλλει, οι περισσότεροι είναι βαθύ μπλε. Το άρωμά τους συχνά περιγράφεται ως ξυλώδες ή πικάντικο. Έχουν γεύση στυφή, πευκώδης και χρησιμοποιούνται συνήθως σε μικρές ποσότητες ως μπαχαρικό ή αρωματικός παράγοντας.\nΑυτά τα μικρά μούρα έχουν χρησιμοποιηθεί για γαστρονομικούς και φαρμακευτικούς σκοπούς από την αρχαιότητα και οι τρέχουσες έρευνες δείχνουν ότι μπορεί να προσφέρουν διάφορα οφέλη για την υγεία. Όπως και τα περισσότερα άλλα μούρα, είναι μια καλή πηγή βιταμίνης C, παρέχοντας το 10% της ημερήσιας αξίας (DV) αυτής της υδατοδιαλυτής θρεπτικής ουσίας σε μερίδα 28 γραμμαρίων. Η βιταμίνη C είναι απαραίτητη για την υγεία του ανοσοποιητικού συστήματος, τη σύνθεση κολλαγόνου και τη λειτουργία των αιμοφόρων αγγείων. Δρα επίσης ως ισχυρό αντιοξειδωτικό, προστατεύοντας τα κύτταρά σας από βλάβες που προκαλούνται από ασταθή μόρια που ονομάζονται ελεύθερες ρίζες.\nΤα μούρα παρέχουν επίσης πολλές φυτικές ενώσεις, συμπεριλαμβανομένων των φλαβονοειδών αντιοξειδωτικών, των πτητικών ελαίων και των κουμαρινών, οι οποίες είναι χημικές ενώσεις με διάφορες προστατευτικές ιδιότητες.\nΤα μούρα αρκεύθου είναι πλούσια σε αιθέρια έλαια και φλαβονοειδή που λειτουργούν ως ισχυρά αντιοξειδωτικά και μπορούν να βοηθήσουν στη μείωση της φλεγμονής. Το εκχύλισμα μούρων αρκεύθου μπορεί να βελτιώσει τα υψηλά επίπεδα σακχάρου στο αίμα. Τα μούρα αρκεύθου μπορούν να προωθήσουν την υγεία της καρδιάς βελτιώνοντας τα επίπεδα HDL (καλής) χοληστερόλης και μειώνοντας τα υψηλά επίπεδα τριγλυκεριδίων, καθώς και την LDL (κακή) και τη συνολική χοληστερόλη. Μελέτες δείχνουν ότι τα μούρα αρκεύθου έχουν ισχυρές αντιβακτηριακές και αντιμυκητιακές ιδιότητες. Σε αντίθεση με άλλα μούρα, τα μούρα αρκεύθου χρησιμοποιούνται συνήθως μόνο σε μικρές ποσότητες σε για να αρωματίσουν τα φαγητά – δεν τρώγονται σε μεγάλες μερίδες. Έχουν μια στυπτική, πευκόφυτη γεύση, η οποία τα καθιστά δημοφιλές συστατικό για συνταγές καρυκευμάτων και έγχυση ποτών. Για παράδειγμα, τα μούρα αρκεύθου χρησιμοποιούνται για να προσθέσουν γεύση σε μαρινάδες και άλλα μείγματα μπαχαρικών και να δώσουν στο τζιν τη χαρακτηριστική γεύση του.\nΔώστε πρώτος μία αξιολόγηση “Kέδρος” Ακύρωση απάντησης


O Balmain παρουσιάζει τη νέα του συλλογή με μια... τηλεοπτική σειρά, Η ΚΑΘΗΜΕΡΙΝΗ, kathimerini.com.cy\nΗ πρεμιέρα θα γίνει στις 2 Σεπτεμβρίου, στο πλαίσιο της Εβδομάδας Μόδας του Λονδίνου\n27 ΑΥΓΟΥΣΤΟΥ 2021 - 14:15\nΈναν πρωτότυπο τρόπο βρήκε ο Olivier Rousteing για να λανσάρει την φθινοπωρινή συλλογή του οίκου Balmain. Ο creative director του οίκου επιστράτευσε μια σειρά από νέους ηθοποιούς όχι για πασαρέλα, αλλά γι' αυτό που ξέρουν να κάνουν καλύτερα.\nΗ δραματική σειρά ''Fracture'' θα αποτελείται από 5 επεισόδια των 8 επεισοδίων και θα προβληθεί στο επίσημο κανάλι του Channel 4 στο YouTube, με πρωταγωνιστές τους Tommy Dorfman, Charles Melton, Jesse Jo Stark και Ajani Russel που θα φορούν κομμάτια από την φθινοπωρινή συλλογή του οίκου.\n''Η βιομηχανία της μόδας χρειάζεται νέες ιδέες. Ίσως μας έσπρωξε η πανδημία αλλά φέτος, η ομάδα μου κι εγώ θέλαμε να κάνουμε κάτι διαφορετικό. Περάσαμε ώρες να σκεφτόμαστε νέες ιδέες και να συζητάμε τρόπους να δείξουμε τις δημιουργίες του οίκου για να φτάσουμε περισσότερο κόσμο'' λέει ο Rousteing μιλώντας στο Variety.\nΗ πρεμιέρα θα γίνει στις 2 Σεπτεμβρίου, στο πλαίσιο της Εβδομάδας Μόδας του Λονδίνου.\nΚυκλοφόρησε το τρέιλερ του ντοκιμαντέρ για τον Michael Schumacher\nΗ επίσημη αφίσα της νέας ταινίας για την Diana


Νέα «λαβράκια» από το ΣΔΟΕ: Βρήκαν...τόνους προϊόντα «μαϊμού» | Ελλάδα Ειδήσεις\nΤόνους προϊόντα «μαϊμού» βρήκε το ΣΔΟΕ σε αποθήκη στη Ρόδο\nΌλες οι ενδείξεις οδηγούν σε διεθνές κύκλωμα λαθραίας εισαγωγής, μέσω ελληνικών επιχειρήσεων, παραποιημένων προϊόντων από την Τουρκία.\nΓΡΑΦΕΙ: THETOC TEAM published 04 Αυγ. 17 (15:39)\nΤεράστιο αριθμό «μαϊμού» προϊόντων ( τσάντες, πορτοφόλια, ρούχα, αρώματα, γυαλιά ) γνωστών εταιριών εντόπισε και κατέσχεσε το ΣΔΟΕ σε συντονισμένες επιχειρήσεις σε Ρόδο,Κω και Ζάκυνθο.\nΕιδικότερα στην Ρόδο όπου έγινε έφοδος στην ύποπτη επιχείρηση οι άνδρες του ΣΔΟΕ βρέθηκαν μέσα σε έναν λαβύρινθο που ήταν αποθηκευμένα με υποδειγματικό τρόπο τα μαϊμού προϊόντα. Για την καταγραφή τους χρειάστηκε ένα μερόνυχτο ενώ για την μεταφορά των κατασχεθέντων στην Αθήνα χρειάστηκαν δύο τεράστια φορτηγά οχήματα.\nΣτην Κω οι έλεγχοι σε 3 επιχειρήσεις οδήγησε σε αντίστοιχο μεγάλο αριθμό μαϊμού προϊόντων όπως και στην Ζάκυνθο που έγινε έφοδος σε τρεις επιχειρήσεις τουριστικών ειδών και δύο εισαγωγικές.\nΣτην Ζάκυνθο σε μια από τις εισαγωγικές επιχειρήσεις εντοπίστηκαν 132.000 τεμάχια προφυλακτικών, τα οποία δεν έφεραν ένδειξη καταλληλότητας.\nΚαι σε έτερη επιχείρηση στην Ρόδο βρέθηκαν αλκοολούχα ποτά που δεν είχαν πληρωθεί δασμοί, ληγμένα ή κοντά στη λήξη ποτά και εργαλεία παραποίηση των ετικετών.\nΕιδικότερα, υπάλληλοι του ΣΔΟΕ Αττικής & Αιγαίου:\nεπρόκειτο για έναν αποθηκευτικό χώρο «λαβύρινθο», καθόσον υπήρχαν διάφοροι επιμέρους χώροι, οι είσοδοι των οποίων ήταν επιμελώς καλυμμένες πίσω από ντουλάπες- ράφια που μετακινούνταν με μηχανικό τρόπο\n• Κατέσχεσαν σε επιχείρηση στη Ρόδο εμπορεύματα (περισσότερα από 71.500 τεμάχια), με παραποιημένα σήματα γνωστών εταιρειών (απομιμήσεις), διαφόρων κατηγοριών (ενδύματα, υποδήματα κ.λπ.). Η εν λόγω ποσότητα είναι μία από τις μεγαλύτερες που έχει κατασχεθεί από διωκτική υπηρεσία. Ενδεικτικό αυτού είναι ότι η καταγραφή -κατάσχεση ολοκληρώθηκε τις πρωινές ώρες της επόμενης ημέρας έναρξης του ελέγχου και απαιτήθηκαν δύο τεράστια φορτηγά οχήματα για να μεταφερθούν τα κατασχεθέντα στην Αθήνα και να οδηγηθούν σε καταστροφή. Ιδιαίτερη εντύπωση προκάλεσε στους ελεγκτές η επιμέλεια με την οποία είχαν αποθηκευτεί τα παραποιημένα προϊόντα. Συγκεκριμένα, επρόκειτο για έναν αποθηκευτικό χώρο «λαβύρινθο», καθόσον υπήρχαν διάφοροι επιμέρους χώροι, οι είσοδοι των οποίων ήταν επιμελώς καλυμμένες πίσω από ντουλάπες- ράφια που μετακινούνταν με μηχανικό τρόπο.\nΌλες οι ενδείξεις οδηγούν σε διεθνές κύκλωμα λαθραίας εισαγωγής, μέσω ελληνικών επιχειρήσεων, παραποιημένων προϊόντων από Τουρκία.\nΚατασχέθηκε μεγάλος αριθμός ανεπίσημων στοιχείων και τιμολογίων εισαγωγής, 2 Η/Υ και ένα tablet, προς επεξεργασία και αξιοποίηση. Συνελήφθη ένας Έλληνας υπήκοος. Διαφεύγουν τη σύλληψη ακόμη τρία άτομα. Ασκήθηκαν διώξεις σε βαθμό κακουργήματος. Ο έλεγχος διενεργήθηκε με τη συνδρομή υπαλλήλων του τελωνείου Ρόδου και της αστυνομίας.\n• Κατέσχεσαν, σε παράνομο αποθηκευτικό χώρο που διατηρούσε επιχείρηση εμπορίας αλκοολούχων ποτών και αναψυκτικών στη Ρόδο, περίπου 2.000 φιάλες αλκοολούχων ποτών για τις οποίες δεν είχαν καταβληθεί οι αναλογούσες δασμολογικές επιβαρύνσεις. Στον ίδιο χώρο εντοπίστηκαν και κατασχέθηκαν 11.500 φιάλες και κουτιά μπύρας, αναψυκτικών και ενεργειακών ποτών, των οποίων η ημερομηνία λήξης είχε παρέλθει ή θα έληγε στο αμέσως επόμενο χρονικό διάστημα. Επίσης, βρέθηκαν χημικά προϊόντα που χρησιμοποιούνται για την παραποίηση των ημερομηνιών λήξης και ειδικά για την αφαίρεση των ημερομηνιών λήξης των προϊόντων από τα μεταλλικά κουτιά και την αποκόλληση των αντίστοιχων ετικετών από τις φιάλες. Σε 2.000 από τα κατασχεθέντα κουτιά και φιάλες οι ημερομηνίες λήξης των προϊόντων είχαν σβηστεί. Σε προηγούμενο διάστημα είχε κατασχεθεί, από άλλη υπηρεσία, μηχανισμός εκτύπωσης σε φιάλες και μεταλλικά κουτιά, για την οποία υπάρχει σχετική δικογραφία. Ο έλεγχος διενεργήθηκε με τη συνδρομή υπαλλήλων του τελωνείου Ρόδου και της αστυνομίας.\n• Εντόπισαν σε επιχείρηση εισαγωγής τουριστικών ειδών στην Κω εργαστήριο επικόλλησης πλαστών σταμπών και ετικετών- σημάτων επώνυμων εταιρειών, καθώς και τοποθέτησης πλαστών μεταλλικών σημάτων. Κατασχέθηκαν περισσότερες από 3.000 πλαστές στάμπες και 800 μεταλλικά σήματα επωνύμων εταιρειών, καθώς και τα αντίστοιχα μηχανήματα. Περαιτέρω, στις αποθήκες της επιχείρησης κατασχέθηκαν εμπορεύματα- περισσότερα από 7.500 τεμάχια- με παραποιημένα σήματα γνωστών εταιρειών (απομιμήσεις), διαφόρων κατηγοριών (ενδύματα, γυαλιά ηλίου, πορτοφόλια, ρολόγια, υποδήματα, αρώματα- καλλυντικά κ.λπ.). Συνελήφθη ένας Έλληνας υπήκοος και οδηγήθηκε ενώπιον του εισαγγελέα Κω. Ο έλεγχος διενεργήθηκε με τη συνδρομή αστυνομικών υπαλλήλων.\n• Κατέσχεσαν σε παράλληλους ελέγχους που διενεργήθηκαν σε δύο καταστήματα εμπορίας τουριστικών ειδών, ιδιοκτησίας συγγενούς του ως άνω ελεγχόμενου, εμπορεύματα (περισσότερα από 1.500 τεμάχια) με παραποιημένα σήματα γνωστών εταιρειών (απομιμήσεις) διαφόρων κατηγοριών (τσάντες, υποδήματα, πορτοφόλια κ.λπ.). Συνελήφθη ένας Έλληνας υπήκοος και οδηγήθηκε ενώπιον του εισαγγελέα Κω. Ο έλεγχος διενεργήθηκε με τη συνδρομή αστυνομικών υπαλλήλων. Στις ελεγχόμενες επιχειρήσεις της Κω κατασχέθηκε επίσης πλήθος στοιχείων (σημειώσεις, κάρτες, πελατολόγιο κ.λπ.), από τα οποία προκύπτουν σημαντικές πληροφορίες σχετικά με εμπόρους που διακινούν στην Ελλάδα απομιμητικά προϊόντα κινεζικής προέλευσης.\n• Κατέσχεσαν σε ελέγχους που διενεργήθηκαν στη Ζάκυνθο, σε τρία καταστήματα εμπορίας τουριστικών ειδών και σε δύο εισαγωγικές επιχειρήσεις, εμπορεύματα- περισσότερα από 6.000 τεμάχια- με παραποιημένα σήματα γνωστών εταιρειών (απομιμήσεις) διαφόρων κατηγοριών (ενδύματα, υποδήματα κ.λπ.), για τα οποία δεν επιδείχθηκαν σχετικά παραστατικά εισαγωγής και εμπορίας. Τα εμπορεύματα μεταφέρθηκαν στην Αθήνα όπου και κατεστράφησαν. Ο έλεγχος διενεργήθηκε με τη συνδρομή υπαλλήλων του τελωνείου Ζακύνθου.\n• Δέσμευσαν σε μία εκ των ανωτέρω εισαγωγικών επιχειρήσεων 132.000 τεμάχια προφυλακτικών, τα οποία δεν έφεραν ένδειξη καταλληλότητας, σύμφωνα με τους κανονισμούς της Ευρωπαϊκής Ένωσης, αλλά ούτε και παραστατικά εισαγωγής. Απεστάλησαν δείγματα στον Ε.Ο.Φ. προκειμένου να διαπιστωθεί η επικινδυνότητα αυτών για τη δημόσια υγεία.\n• Κατέσχεσαν σε δύο μπαρ εξοπλισμό και εκατοντάδες συσκευασμένες αμπούλες αερίου «γέλιου» (laughing gas), επιμελώς κρυμμένες σε αποθηκευτικούς χώρους. Επίσης, κατασχέθηκε λαθραία ποσότητα καπνού και ελήφθησαν δείγματα αλκοολούχων ποτών προκειμένου να σταλούν στο Γενικό Χημείο του Κράτους για χημικές αναλύσεις.\nΟι υπεύθυνοι των κέντρων διασκέδασης συνελήφθησαν και οδηγήθηκαν στην εισαγγελία Ζακύνθου. Οι έλεγχοι διενεργήθηκαν με τη συνδρομή υπαλλήλων του τελωνείου Ζακύνθου και αστυνομικών υπαλλήλων.\nΘεσσαλονίκη: Χειροπέδες σε μέλος διεθνούς κυκλώματος – Είχε 5,5 κιλά κοκαΐνη\n"Τα μέσα κοινωνικής δικτύωσης ενίσχυσαν τη δημοκρατία, αλλά και την έφεραν αντιμέτωπη με νέες προκλήσεις"\nΣΤΟ 5Ο ΛΥΚΕΙΟ ΗΡΑΚΛΕΙΟΥ 11&nbspΜαϊ&nbsp2021 |&nbsp11:16\nΤον λυκειάρχη μήνυσε μια καθηγήτρια σε σχολείο της Κρήτης γιατί δεν της επετράπει να μπει στο σχολείο χωρίς μάσκα και self test.\nΣΕ ΚΑΤΑΣΤΑΣΗ ΣΟΚ ΟΙ ΓΟΝΕΙΣ ΤΗΣ 11&nbspΜαϊ&nbsp2021 |&nbsp11:12\nΑυτοκίνητο παρέσυρε και χτύπησε τραυματίζοντάς θανάσιμα την 5χρονης Κλαούντια ενώ έκοβε παπαρούνες στα Λεχαινά Ηλείας.


Και είναι λογικό μιας και ναι μεν υπάρχει μια αύξηση στα κρούσματα αλλά φαινομενικά όχι σε τέτοιο βαθμό που να οδηγεί στη σκέψη να αυξηθούν τα μέτρα στην πόλη. Γιατί όμως κυκλοφορεί αυτή η φήμη που το μόνο που μένει είναι να δούμε αν θα βγει αληθινή;\nΑυτό που πρέπει να έχουμε υπόψιν είναι ότι η κατάσταση στα νοσοκομεία της πόλης ενδεχομένως να αρχίζει και πάλι να δυσκολεύει αφού οι νοσηλείες των ασθενών με κορονοϊό έχουν αυξηθεί τις τελευταίες ημέρες. Και δεν είναι μόνο από κρούσματα από την περιοχή της Ηπείρου αλλά και της γειτονικής Αλβανίας, σύμφωνα με πληροφορίες του ipeirotika.gr και μάλιστα όχι σε χαμηλό ποσοστό.\nΚαι είναι χαρακτηριστικό ότι οι νοσηλείες των ασθενών στα νοσοκομεία κάθε περιοχής αποτελούν έναν κρίσιμο δείκτη για τη διαμόρφωση της επιδημιολογικής εικόνας της. Αυτή η πίεση στο σύστημα υγείας της Ηπείρου και δη των Ιωαννίνων, σε συνδυασμό με την αύξηση των κρουσμάτων που καταγράφονται καθημερινά από τον ΕΟΔΥ είναι ενδεχομένως ο λόγος που αναμένονται σκληρότερα μέτρα τις επόμενες μέρες.\nPreviousΓιάννενα: Πρόστιμο σε καφετέρια και πελάτες που κάθονταν απ' έξω\nNextΚαχριμάνης: Τηρούν τα μέτρα οι Ηπειρώτες - Η επιβάρυνση των Ιωαννίνων οφείλεται στις αθρόες διακομιδές από την Αλβανία


Ανακοινώνεται επένδυση 1 δισ. ευρώ της Microsoft στην Ελλάδα! - Νέα Σμύρνη Ζωντανά | Ό,τι συμβαίνει στη Νέα Σμύρνη...Ανεβαίνει!\nΑνακοινώνεται επένδυση 1 δισ. ευρώ της Microsoft στην Ελλάδα!\nΚάτι αλλάζει στην Ελλάδα, ακόμα και μέσα στον ζόφο της πανδημίας και της συνακόλουθης οικονομικής κρίσης. Αυτό φαίνεται από τη μεγάλη και άμεση επένδυση της Microsoft, η οποία θα ανακοινωθεί τη Δευτέρα από τον Κυριάκο Μητσοτάκη και τον πρόεδρο του τεχνολογικού κολοσσού Μπραντ Σμιθ.\nΌπως ανέφερε ο «Βηματοδότης» στο «Βήμα της Κυριακής», έπειτα από εντατικές, σε καθεστώς άκρας μυστικότητας, διαπραγματεύσεις του Πρωθυπουργού και των οικονομικών επιτελών του Μεγάρου Μαξίμου, ο αμερικανικός πολυεθνικός τεχνολογικός γίγαντας επείσθη να επενδύσει στη χώρα μας.\nΣύμφωνα δε με το ρεπορτάζ του Ηλία Μπέλλου στην «Καθημερινή», η επένδυση θα έχει προστιθέμενη αξία ενός δισ. ευρώ (!) και αφορά στην εγκατάσταση στην Ελλάδα ενός σημαντικού μέρους της νέας τεχνολογικής υποδομής της εταιρείας που σχετίζεται μεταξύ άλλων και με τις δραστηριότητες cloud services.\nΟλα ξεκίνησαν τον περασμένο Ιανουάριο, στο Νταβός της Ελβετίας, όταν στο περιθώριο του παγκόσμιου οικονομικού φόρουμ, ο κ. Μητσοτάκης είχε συναντηθεί με τον Μπραντ Σμιθ.\nΓια εκείνο το ραντεβού του με τον Πρωθυπουργό στις ελβετικές Αλπεις ο πρόεδρος της Microsoft είχε σχολιάσει πως ήταν μία από τις σημαντικότερες συναντήσεις που πραγματοποίησε σε εκείνο το Φόρουμ.\nΟ Αλέξης Πατέλης, προϊστάμενος στο Οικονομικό Γραφείο του Πρωθυπουργού ανέφερε σε μήνυμά του στο Twitter ότι πρόκειται για ένα επενδυτικό σχέδιο που η κυβέρνηση το δουλεύει εδώ και μήνες. Επιβεβαίωσε δε ότι οι ανακοινώσεις θα γίνουν τη Δευτέρα. Ακολούθησαν μια σειρά από ενέργειες της ελληνικής κυβέρνησης, μεταξύ άλλων και η πρόσφατη ψήφιση από τη Βουλή συγκεκριμένων νομοθετικών και ρυθμιστικών προβλέψεων προκειμένου να εκσυγχρονιστεί το σχετικό πλαίσιο. Οι ανακοινώσεις θα γίνουν από τον Πρωθυπουργό και τον πρόεδρο της Microsoft σε εκδήλωση στο Μουσείο της Ακρόπολης.\nH Microsoft ιδρύθηκε το 1975 στις ΗΠΑ από τους Μπιλ Γκέιτς και Πολ Αλεν και εξελίχθηκε σε έναν τεχνολογικό κολοσσό με αξία άνω του ενός τρισεκατομμυρίου δολαρίου.\nΠροηγούμενο άρθροΆλλαξαν οι ώρες κοινής ησυχίας: Τι πρέπει να προσέχουμε\nΕπόμενο άρθροΤο Google Maps θα ενημερώνει και για τις περιοχές με πολλά κρούσματα κοροναϊού


Το Nh Frankfurt Messe Ξενοδοχείο υποδέχεται τους ταξιδιώτες στην καρδιά της Φραγκφούρτης σε απόσταση λίγων μέτρων από όπερα, γκαλερί και μουσεία. Το Nh Frankfurt Messe Ξενοδοχείο καλωσορίζει τους επισκέπτες του σε ηχομονωμένα δωμάτια από το 2011.\nΑξιοσημείωτο για την τοποθεσία του μόλις 1.6 χλμ από Goethe Museum στην περιοχή Gallusviertel της Φραγκφούρτης, το ξενοδοχείο παρέχει πρόσβαση σε Oper Frankfurt που βρίσκεται μόλις 15 λεπτά με τα πόδια. Το κατάλυμα είναι 20-λεπτά με τα πόδια από το κέντρο της Φραγκφούρτης.\nΟι καταναλωτές θα εκτιμήσουν λούνα παρκ, ένα εμπορικό κέντρο και μαγαζιά που είναι κοντά.\nΤο Nh Frankfurt Messe Ξενοδοχείο είναι κατάλυμα στη Φραγκφούρτη που διαθέτει 65 δωμάτια και παρέχει δωρεάν Wi-Fi, μίνι μπαρ, ιδιωτική θυρίδα ασφαλείας, τηλεόραση με πολλά κανάλια και παροχές τσάι/καφέ. Στα δωμάτια θα απολαύσετε ιδιωτικά μπάνια με μπανιέρα, ντους και σεσουάρ.\nΚάθε μέρα το υγιεινό πρωινό σερβίρεται στην τραπεζαρία. Οι επισκέπτες θα δοκιμάσουν απολαυστικά πιάτα στο τέλειο εσωτερικό εστιατόριο. Οι επισκέπτες καλωσορίζονται στο Sleek Lobby μπαρ για να χαλαρώσουν μ' ένα ποτό.\nΤο ξενοδοχείο βρίσκεται 5-λεπτά με τα πόδια από το σταθμό Festhalle / Messe του μετρό και περίπου 20-λεπτά από το σταθμό του τρένου Schirn Art Hall Kunsthalle. Το ξενοδοχείο είναι περίπου 20 λεπτά οδικώς από το Frankfurt International (rhein-main) αεροδρόμιο.\nΣτις εγκαταστάσεις του ξενοδοχείου θα βρείτε δωρεάν στάθμευση, ανταλλακτήριο συναλλάγματος και ανελκυστήρα, καθώς και επιχειρηματικό κέντρο και φωτοτυπικό.\nHilton Grosvenor Ξενοδοχείο ****, Γλασκώβη - here\n1 Borneo Tower B Service Ξενοδοχείο επιπλωμένων διαμερισμάτων ***, Kota Kinabalu - here\nWashington, Dc /capitol Πανδοχείο ***, Ουάσινγκτον - here\nPort Apartment Puerto Del Carmen Διαμέρισμα, Πουέρτο Ντελ Κάρμεν - here\nDays Metro Πανδοχείο **, Βανκούβερ - here\nCapitol Ξενοδοχείο ***, Πίζα - here\nEildon Bed and Breakfast ****, Ίνβερνες - here\nHard Hostel, Ζυρίχη - here\nApartamento Con Vistas A La Piscina Διαμέρισμα, Τορρεμολίνος - here\nGolden Nugget Ξενοδοχείο ****, Λας Βέγκας - here\nElara, Hilton Grand Vacations Ξενοδοχείο ****, Λας Βέγκας - here\nMgm Grand Ξενοδοχείο ****, Λας Βέγκας - here\nNeufeld Ξενοδοχείο ***, Ζυρίχη - here\nNapa Plaza Ξενοδοχείο ***, Αγία Νάπα - here\nElit Ξενοδοχείο ***, Βουδαπέστη - here\nFrance Riviera Ξενοδοχείο επιπλωμένων διαμερισμάτων **, Νίκαια - here\nLime Ξενοδοχείο ****, Μόσχα - here\nRelais Bacio Di Luna Bed and Breakfast, Βερόνα - here\nGeneva Drive Βίλα, Κέιπ Τάουν - here\nGrange Langham Court Ξενοδοχείο ****, Λονδίνο - here\nξενοδοχείο ελληνίς Ξενοδοχείο ***, Αθήνα - here\nAsdem Beach Hotel Ξενοδοχείο, Κεμέρ - here


Τον υγρό μας τον καιρό! | Vita.gr\nΥγεία 11 Νοεμβρίου 2009 | 15:08 | Της Μαρίας Παπαδοδημητράκη\nΤον υγρό μας τον καιρό!\nΠοιοι είμαστε πιο ευαίσθητοι στην υγρασία και πώς μπορούμε να προφυλάξουμε τον οργανισμό μας από τις συνέπειές της.\n«Με πονάνε τα κόκαλά μου. Θα έχει υγρασία αύριο», ακούμε συχνά ηλικιωμένους, αλλά και νεαρά άτομα, να λένε. Η πρόβλεψη αυτή δεν οφείλεται φυσικά στις μαντικές τους ικανότητες, αλλά στο γεγονός ότι η ατμοσφαιρική υγρασία επηρεάζει το σώμα μας. Ωστόσο, επειδή οι «παρενέργειές» της δεν περιορίζονται στα κόκαλα ή στο φριζάρισμα των μαλλιών, μάθετε πώς ο υγρός καιρός μάς «βλάπτει» και πάρτε τα μέτρα σας!\nΠοιες παθήσεις «αγαπά» η υγρασία\nΦαίνεται ότι κάποιοι είμαστε πιο ευάλωτοι στην υγρασία της ατμόσφαιρας. Πράγματι, έχει παρατηρηθεί ότι ορισμένες παθήσεις παρουσιάζουν επιδείνωση όταν βρισκόμαστε σε ένα περιβάλλον όπου η υγρασία στην ατμόσφαιρα ξεπερνά κάποια ποσοστά. Δείτε, λοιπόν, πώς μπορείτε να απαλύνετε τα συμπτώματα και να προφυλαχτείτε, αν υποφέρετε από:\nΣυνήθως παρουσιάζετε επιδείνωση τις περιόδους με έντονη υγρασία, όπως και αν πάσχετε από χρόνια αναπνευστική πνευμονοπάθεια. Ιδιαίτερα οι αναπνευστικές αλλεργίες πυροδοτούνται από τα σταγονίδια νερού που περιβάλλουν τα σωματίδια γύρης και σκόνης και διευκολύνουν την είσοδό τους στο αναπνευστικό σύστημα. Στην αύξηση των αναπνευστικών προβλημάτων συμβάλλουν και οι μύκητες, που αναπτύσσονται σε υγρό περιβάλλον που δεν αερίζεται καλά, όπως είναι τα ντουλάπια και το μπάνιο.\nΠώς να προφυλαχτείτε • Αποφύγετε την άσκηση σε ανοιχτούς χώρους με υψηλή υγρασία, γιατί ο υγρός αέρας που μπαίνει στους πνεύμονες μπορεί να επιδεινώσει την κατάστασή σας. • Επίσης, αν μετακομίσατε σε περιοχή με υγρασία, συμβουλευτείτε το γιατρό σας μήπως χρειαστεί να προσαρμόσετε τη δόση της φαρμακευτικής σας αγωγής.\nΠώς να προφυλαχτείτε • Τις ζεστές και υγρές ημέρες συνιστάται η παραμονή σε χώρους με κατάλληλα ρυθμισμένη θερμοκρασία, ενώ τις κρύες και υγρές ημέρες καλό είναι να ντύνεστε καλά. • Αν έχετε πιο έντονα συμπτώματα, η λήψη απλών παυσίπονων και η ελαφριά άσκηση μπορεί να σας βοηθήσουν.\nΤα Ιωάννινα με 80% και η Λάρισα με 70% είναι οι πόλεις με την υψηλότερη υγρασία το Νοέμβριο\nΗ μέση ετήσια υγρασία σε 10 ελληνικές πόλεις*\nΑθήνα (Ελληνικό)……………………………. 61%\n*Πηγή: World Meteorological Organization\nΠώς να προφυλαχτείτε Αν πάσχετε από στεφανιαία νόσο ή έχετε υπέρταση, καλό είναι τις ημέρες με έντονη υγρασία να βρίσκεστε σε σχετικά ξηρό περιβάλλον.\nΠώς να προφυλαχτείτε Αερίζετε καλά το σπίτι σας, ιδιαίτερα τις ηλιόλουστες ημέρες. Μπορείτε, επίσης, να τοποθετήσετε στο σπίτι σας ένα υγρόμετρο για να ελέγχετε τα επίπεδα της υγρασίας.\nΑν σας πιάνει ξερόβηχας…\nΠώς να προφυλαχτείτε Πλένετε προσεκτικά το πρόσωπο και το σώμα σας και στεγνώνετε καλά το δέρμα σας. Στα πόδια, χρησιμοποιείτε πούδρα για να περιορίζεται η υγρασία και να μην εμφανίζονται μύκητες.\nΟύτε υγρασία ούτε… ξηρασία\nΕυχαριστούμε για τη συνεργασία τον κ. Πέτρο Γ. Κανελλόπουλο, παθολόγο-ανοσολόγο, επιμελητή του Νοσοκομείου «Ερρίκος Ντυνάν», τον κ. Δήμο Μητσικώστα, νευρολόγο, διευθυντή της Νευρολογικής Κλινικής του Ναυτικού Νοσοκομείου Αθηνών, την κ. Λία Παπαθανάκου, δερματολόγο-αφροδισιολόγο, τον κ. Γεώργιο Κατσίκα, ρευματολόγο, και την κ. Βασιλική Κοτρώνη, ερευνήτρια του Ινστιτούτου Ερευνών Περιβάλλοντος και Βιώσιμης Ανάπτυξης στο Εθνικό Αστεροσκοπείο Αθηνών.


Τούρτα γάμου | omorfosgamos.eu\nΕίναι τόσο ωραία η σκηνή που οι νεόνυμφοι πιάνουν το μαχαίρι και μαζί κόβουν το γλυκό!\nΑπό τη γαμήλια τούρτα, όλοι οι καλεσμένοι θα πάρουν μια γεύση αγάπης και γλυκύτητας, αφού λοιπόν το ζεύγος “μοιράζει” τη χαρά του, οι καλοί τρόποι επιτάσσουν οι καλεσμένοι να φάνε όλο το κομμάτι. Σύμφωνοι, δεν αρέσει όμως σε όλους η σοκολάτα, κάποιοι δεν θέλουν φρούτα στο γλυκό, ορισμένοι έχουν αλλεργία στους ξηρούς καρπούς ή είναι διαβητικοί...\nΝα λιγουρεύεσαι γλυκάκι και να μη μπορείς να φας - φρίκη, Αγαθοκλέων!\nΛοιπόν, η λύση είναι εισαγόμενη και το όνομα αυτής είναι shot-cake. Πρόκειται για κουπάκια ή ποτηράκια με παστάκια διαφόρων γεύσεων, προφιτερόλ ή cheesecakes. Ο ζαχαροπλάστης που θα τα φτιάξει, θα επιμεληθεί την τούρτα σηκώνοντας ορόφους με ατομικές μερίδες διαφορετικού γλυκού πειρασμού, τοποθετημένες στις ειδικές υποδοχές τους.\nΟ τελευταίος όροφος μπορεί να είναι μία τούρτα - μικρογραφία, για να την κόψει το ζευγάρι. Έτσι, οι καλεσμένοι μπορούν να διαλέξουν όποια γεύση αγαπούν παίρνοντας μόνοι το κυπελλάκι τους τους ή να ζητήσουν αυτό που ορέγονται από το προσωπικό που μοιράζει τα γλυκίσματα.\nΌσο για το κόστος, θα διαπιστώσετε ότι δεν είναι ιδιαίτερα μεγάλο, όταν μάλιστα μάθετε ότι κάποιες πολυόροφες κι εντυπωσιακές τούρτες γάμου μπορεί να σας αδειάσουν το πορτοφόλι!\nΓλυκειά ζωή να έχετε κι αν περισσέψει παστάκι, εδώ, εδώ!


Παλαμήδι φεγγαρόκαστρο του Αυγούστου | anagnostis.org - Ειδήσεις\nΣυναυλία για τον Μίκη και τον Μάνο με Αυγουστιάτικη πανσέληνο.\nΟ Παναγής Μπαρμπάτης σε συνεργασία με το Θεοδόση Αντωνιάδη παρουσιάζει μια συναυλία αφιέρωμα στο Μίκη Θεοδωράκη και το Μάνο Χατζιδάκι, συνοδεύοντας στο πιάνο τον τενόρο Αντώνη Κορωναίο, την mezzo soprano Ελένη Δάβου και τον Γιάννη Καρυτινό. Τους καλλιτέχνες πλαισιώνει το γυναικείο φωνητικό σύνολο Ναυπλιου “ΣΥΜΦΩΝΙΑ” υπό τη διεύθυνση του Θεοδόση Αντωνιάδη. Η επεξεργασία των μουσικών κειμένων είναι του Παναγή Μπαρμπάτη.\nΔιοργάνωση εκδήλωσης: Υπουργείο Πολιτισμού και αθλητισμού – Γενική Διεύθυνση Αρχαιοτήτων Πολιτιστικής Κληρονομιάς – Εφορεία αρχαιοτήτων Αργολίδας και Δήμος Ναυπλιέων – Δ.Ο.Π.Π.Α.Τ.\nΠαλαμήδι Μάνος Χατζηδάκης Μίκης Θεοδωράκης


Lip Balm - Lip Glowy Balm | Sephora\nLip Balm - Lip Glowy Balm\nΑνακάλυψε τον ιδανικό παρτενέρ της Lip Sleeping Mask για χείλη που παραμένουν προστατευμένα και ενυδατωμένα όλη μέρα! Το Lip Glowy Balm συνδυάζει τη δράση βάλσαμου και λιπ-γκλος σε ένα μόνο προϊόν! Λε ... Μάθετε περισσότερα\nΑνακάλυψε τον ιδανικό παρτενέρ της Lip Sleeping Mask για χείλη που παραμένουν προστατευμένα και ενυδατωμένα όλη μέρα! Το Lip Glowy Balm συνδυάζει τη δράση βάλσαμου και λιπ-γκλος σε ένα μόνο προϊόν! Λειτουργεί ως βάλσαμο γιατί παρέχει εντατική ενυδάτωση και περιέχει φυσικά βούτυρα που διευκολύνουν την εφαρμογή του, θρέφουν και μαλακώνουν τα χείλη. Ταυτόχρονα όμως προσφέρει και τη λάμψη ενός λιπγκλος, είναι ελαφρύ και έχει διακριτικό χρώμα. Χάρη στη σύνθεσή του με βούτυρα Murumuru και καριτέ, γνωστά για τα οφέλη επανόρθωσης και θρέψης που παρέχουν, το βάλσαμο αυτό εξασφαλίζει εντατική ενυδάτωση μεγαλύτερης διάρκειας. Το φυτικό βούτυρο θρέφει τα χείλη και δημιουργεί ένα στρώμα που διατηρεί την ενυδάτωση. Βούτυρο Murumuru: φυσικό εκχύλισμα βουτύρου με βάση τον καρπό του φοίνικα που περιέχει ενυδατικό λινελαϊκό οξύ. Βούτυρο καριτέ: φυσικό εκχύλισμα βουτύρου με βάση τον καρπό καριτέ που παρέχει ισχυρές δόσεις ενυδάτωσης χάρη στα πλούσια λιπαρά οξέα. Ένα διάφανο φιλμ που ακτινοβολεί στο φως διατηρεί την ενυδάτωση και εμποδίζει την εξάτμιση των ενυδατικών ενεργών συστατικών. Το προϊόν προσαρμόζεται αποτελεσματικά στην επιφάνεια των χειλιών και εφαρμόζεται εύκολα. Αν φοράς κραγιόν συχνά, έχεις σκασμένα χείλη και θέλεις να τα ενυδατώσεις, αυτό είναι το προϊόν που χρειάζεσαι! Πιο ελαφρύ και πιο πρακτικό, με υφή που δεν κολλάει, εφαρμόζεται εύκολα για να το ανανεώνετε καθ’ όλη τη διάρκεια της ημέρας. Το προϊόν αυτό, που έχει ελεγχθεί από δερματολόγους, είναι μη φαγεσωρογόνο και συνιστάται για όλους τους τύπους δέρματος. Η LANEIGE δεν δοκιμάζει κανένα συστατικό ή προϊόν σε ζώα.\nΤο Lip Glowy Balm χρησιμοποιείται είτε πάνω από το μακιγιάζ είτε μόνο του. Μόνο του για διακριτικά χρωματισμένα χείλη και λάμψη ή μετά το μακιγιάζ των χειλιών για πιο ζωντανά χρώματα. Μπορείς επίσης να το χρησιμοποιήσεις πριν το κραγιόν ως βάση, για μεγαλύτερη διάρκεια και αποφυγή του σκασίματος! Χρησιμοποιείται καθημερινά ή λιγότερο συχνά, ανάλογα με τις ανάγκες σου. Δοκίμασε παράλληλα και τη μάσκα νυκτός μας για τα χείλη, για ακόμη περισσότερη ενυδάτωση!


Πρεμιέρα από τα… παλιά! ΦΕΑ – Άρης Πετρούπολης στο telesport.gr! | Telesport.gr\nΠρεμιέρα από τα… παλιά! ΦΕΑ – Άρης Πετρούπολης στο telesport.gr!\nΤην περασμένη αγωνιστική περίοδο τις χώριζαν δύο κατηγορίες, όμως η πρεμιέρα της πλήρως ανανεωμένης Α’ ΕΣΚΑ τις βρίσκει έτοιμες να διασταυρώσουν τα ξίφη τους! Η ΦΕΑ Νέας Φιλαδέλφειας-Νέας Χαλκηδόνας και ο Άρης Πετρούπολης ακολούθησαν εντελώς αντίθετη πορεία, όμως κάνουν «ντεμπούτο» στις μπασκετικές μεταδόσεις του telesport.gr, το βράδυ της Δευτέρας 1 Οκτωβρίου, με στόχο να κατακτήσουν το πρώτο ροζ φύλλο αγώνα της περιόδου!\nΗ Φιλαθλητική Ένωση Αθλοπαιδιών ιδρύθηκε το 1989 και δραστηριοποιείται στον δήμο της Νέας Φιλαδέλφειας (στην ονομασία αναφέρεται και ο δήμος της Νέας Χαλκηδόνας μετά τη συγχώνευσή τους). Την περασμένη σεζόν αναδείχτηκε πρωταθλήτρια στον 2ο όμιλο της Β’ ΕΣΚΑ με ρεκόρ 25-1. Στο πρόσφατο παρελθόν έχει συμμετοχές στο πρωτάθλημα της Γ’ Εθνικής, απ’ όπου μόλις υποβιβάστηκε ο πρώτος της αντίπαλος στην κατηγορία. Ο Άρης Πετρούπολης (το τμήμα μπάσκετ ιδρύθηκε το 1976) αγωνίστηκε την περασμένη σεζόν στον 2ο όμιλο της Γ’ Εθνικής, στον οποίο τερμάτισε στην τελευταία θέση με ρεκόρ 3-20.\nΟι δύο ομάδες έχουν ιστορία αναμετρήσεων στις κατηγορίες της ΕΣΚΑ. Η τελευταία χρονικά ήταν τα μπαράζ ανόδου στη Γ’ Εθνική την περίοδο 2014-15, στα οποία η ΦΕΑ είχε επικρατήσει με 3-1 νίκες και πανηγύρισε την άνοδο.\nΣυντονιστείτε στο telesport.gr (κανάλι Live 1) τη Δευτέρα 1 Οκτωβρίου (ώρα έναρξης 21:15) για να καλοσωρίσετε μαζί μας τη ζωντανή μετάδοση του πιο συναρπαστικού πρωταθλήματος της Α’ ΕΣΚΑ τα τελευταία χρόνια.


Google Fiber Phone: Η νέα υπηρεσία για σταθερό τηλέφωνο - XBLOG.GR\nGoogle Fiber Phone: Η νέα υπηρεσία για σταθερό τηλέφωνο\nH Google παρουσιάζει την υπηρεσία Fiber Phone. Πρόκειται για μια οικονομική τηλεφωνική σύνδεση που σου δίνει την δυνατότητα για απεριόριστες τοπικές και υπεραστικές κλήσεις, ενώ για τις διεθνείς κλήσεις θα ισχύουν οι χρεώσεις του Google Voice.\nΟ συνδρομητής για να χρησιμοποιήσει το Fiber Phone θα πρέπει να έχει έναν τηλεφωνικό νούμερο (υφιστάμενο ή νέο) και ένα VOIP phone box. Η υπηρεσία βασίζεται στο cloud και αυτό σημαίνει ότι οι χρήστες θα μπορούν χρησιμοποιούν τη γραμμή σε οποιαδήποτε συσκευή επιθυμούν – για παράδειγμα οι κλήσεις μπορούν να έρχονται είτε στο σταθερό είτε στο κινητό, ανάλογα με το πού βρίσκεται ο χρήστης.\nΗ υπηρεσία υποστηρίζει την εμφάνιση της ταυτότητας του καλούντος, αναμονή κλήσης, την σύνδεση με αριθμούς έκτακτης ανάγκης και τη λειτουργία τηλεφωνητή με τη δυνατότητα μετατροπής της φωνής σε κείμενο. Θα γίνει διαθέσιμη για πρώτη φάση σε ορισμένες περιοχές των Ηνωμένων Πολιτειών Αμερικής και σταδιακά θα διατεθεί και σε άλλες περιοχές. Το κόστος της ανέρχεται στα 10 δολάρια τον μήνα.\nPrevΠροηγουμενοΤο YouTube φέρνει υποστήριξη για ζωντανή μετάδοση 360° βίντεο & ήχου\nΝεοτεροGoogle Play Awards 2016: Τα καλύτερα apps και παιχνίδια της χρονιάςNext\nGoogle, Google Fiber Phone